Энергетика ташкилотлари учун ёнғин хавфсизлиги қоидалари тасдиқланди\nЭнергетика 18 ноябр 2020 165\nВазирлар Маҳкамаси 11.11.2020 йилдаги “Энергетика ташкилотлари учун ёнғин хавфсизлиги қоидаларини тасдиқлаш тўғрисида” 711-сон қарорни қабул қилди.\nҲужжат Президентнинг "Давлат ҳуқуқий сиёсатини амалга оширишда адлия органлари ва муассасалари фаолиятини янада такомиллаштириш чора-тадбирлари тўғрисида" 2020 йил 19 майдаги ПФ-5997-сон Фармонига мувофиқ қабул қилинган.\nҚарор билан Энергетика ташкилотлари учун ёнғин хавфсизлиги қоидалари (кейинги ўринларда – Қоидалар) тасдиқланди. Энергетика вазирлиги ҳузуридаги Электр энергетикада назорат инспекциясига Қоидаларга риоя этилиши устидан доимий назорат ўрнатиш топширилди.\nУшбу Қоидалар энергетика ташкилотларининг электр станциялари ва кичик станцияларидаги технологик ускуналарни эксплуатация қилиш шароитлари инобатга олинган ҳолда уларда ёнғин хавфсизлигини таъминлашга қаратилган талабларни белгилайди.\nУшбу Қоидаларнинг талаблари энергетика ташкилотлари, шунингдек, уларнинг асосий ва ёрдамчи цехлари ва иншоотларининг технологик ускуналарини эксплуатация қилувчи, таъмирловчи (реконструкция қилувчи), созловчи ва синовчи, созлаш, қурилиш-монтаж ва бошқа ташкилотларнинг барча бошқарув ходимлари, ишлаб чиқариш ходимлари, техник ходимлар ва хизмат кўрсатувчи ходимлар таркибига кирувчи муҳандис-техник ходимлари, ишчи ва хизматчилари учун мажбурийдир.\nҚоидаларда ташкилотлар раҳбарлари:\nбарча муҳандис-техник ходимлар, хизматчилар ва ишчилар томонидан ушбу Қоидаларнинг ўрганилиши ва бажарилишини ташкил қилиши;\nёнғин-техник комиссияни ва кўнгилли ёнғин ўчириш дружиналарини ташкил этиш масаласини кўриб чиқиши;\nобъектларнинг ёнғин хавфсизлигини таъминлашни ташкил этиш бўлим ва бўлинмалари ҳамда уларга тегишли ёнғин-қутқарув қисмларини, шунингдек, идоравий ёнғиндан сақлаш хизматини тегишли хизмат, маиший ва ёрдамчи бинолар, керакли ёнғин ўчириш техникаси билан таъминлаши ва бошқаларни амалга ошириши шартлиги назарда тутилган.\nходимларни тайёрлашни ташкил этишнинг асосий талаблари;\nёнғин хавфсизлиги бўйича асосий ҳужжатлар;\nтехнологик ускуналарни таъмирлашда ва реконструкция қилишда ёнғин хавфсизлиги;\nпайвандлаш ва ёнғин чиқиши хавфи бўлган бошқа ишларни бажаришда ёнғин хавфсизлиги;\nёнғинни ўчириш ишларини бажаришда хавфсизлик талаблари;\nёнғин содир бўлганда ходимларнинг ҳаракати;\nёнғинга қарши сув таъминоти ва ёнғинни ўчириш воситалари ҳамда бошқалар баён қилинган.\nҲужжат Қонун ҳужжатлари маълумотлари миллий базасида эълон қилинган ва 11.11.2020 йилдан кучга кирди.\n# Электр энергияси # Ёнғин\nДепутатлар 2020 йил давлат дастурининг ижросини кўриб чиқди


21:13 / 25.04.2016 1330 pdf Ўқиш режими + -\nБугунги кунда «ўзга сайёраликлар» деган гапни кўп эшитамиз, сиздан шу ҳақда сўрамоқчи эдик. Ўзга сайёраликларҳақийқатда ҳам борми? Исломга кўра,уларни Аллоҳ таоло одамлардан аввал яратганми? Яна, олимлар: «Мисрдагиэҳромларни одамлар қуришмаган», дейишади. Унда,ўзга сайёраликларнинг мавжудлиги ҳақийқатга яқинлашади.Агарчиндан ҳам ўзга сайёраликлар бўлса, улар Қиёматда инсонлар билан бирга тириладиларми?\nЎзга сайёраликлар ҳақидаги гап-сўзлар яқинда чиқди. Турли тахминлардан иборат бўлган бу гаплар илмий асосга эгабўлмаган, ҳужжат-далили йўқ гаплар сирасидан ҳисобланади. Бизнинг дийний таълимотимизда ҳам ўзга сайёралардаодамлар бор ёки йўқлиги ва Аллоҳ уларни яратган ёки яратмаганлиги ҳақида аниқ бир оят, ҳадис ёки ҳужжат-далил йўқ. Баъзи бир оятларда «осмонлару ердаги шахслар» деган маъно бор. Баъзи бир уламолар: «Ўзга сайёраларда ҳам одамларбўлиши мумкин», дейишган. Лекин аниқ ҳужжат йўқ. Шунинг учун иймон-эътиқод масалаларида бу нарса кўрилмаган. Уламоларимиз ҳам бу нарсаларни муолажа қилишмаган.\nМисрдаги эҳромларни ҳам одамлар қурмаган, деганлари заиф ва асоссиз гап. Балки уларни қурган шахслар ҳақида аниқҳужжат-далиллар бор. Шунинг учун, бу фикр ўзга сайёраликларнинг борлигини ҳақийқатга яқинлаштира олмайди. Ўзгасайёраликлар ҳақида турли хаёлларга бориб, вақтни, заковатни бекорга сарф қилишдан кўра, дийну диёнатни ваяхшиликни ўрганишга сарфласак, яхши бўларди. Валлоҳу аълам.\n21:12 / 25.04.2016 1288\n21:14 / 25.04.2016 1395\n378 12:36 / 15 июнь\n840 10:03 / 21 январь\n3559 18:24 / 25.08.2017\nБошқа тузумларда илм ўз эгасининг мулки ҳисобланади\nБошқа тузумларда илм ўз эгасининг мулки ҳисобланади. Олим одам нимани хоҳласа, шуни қилади. Хоҳласа, бировга ўргатади, хоҳламаса ўргатмайди. Исломда эса илм давоми...\n1221 21:18 / 27.04.2016


Озодбек Назарбеков Тош ҳовли девори бузилиши ҳақида: «Бу – жиноят» - Zamin.uz\nОзодбек Назарбеков Тош ҳовли девори бузилиши ҳақида: «Бу – жиноят»\n«Тез орада бунга алоқадор барча жиноятчиларга тегишли чоралар кўрилади», – деди маданият вазири. Маданият вазири Озодбек Назарбеков Хивадаги Тош ҳовли саройи деворининг бир қисми амалга тартибга зид равишда бузилганига муносабат билдирди.\nKun.uz нашрининг хабарига кўра, вазир ҳолатни прокуратура ўрганаётганини маълум қилган.\n«ЮНЕСКО рўйхатига кирадиган ушбу обиданинг деворлари бузилиши бўйича прокуратура ходимлари тегишли ишларни олиб боришяпти. Бу – жиноят ва тез орада бунга алоқадор барча жиноятчиларга тегишли чоралар кўрилади.\nЛекин бунинг ўзи етарли бўлармикан? Бизда аввало маданий меросга бўлган муносабатни ўзгартириш керак. Токи жамиятда тарихий обидаларни асраб-авайлаш муҳити шаклланмас экан, 50 йилдан кейин ҳам ҳар гал бу ҳолат такрорланганда «Маданият вазирлиги каерга қараяпти?» деган саволлар айланаверади», – деди Назарбеков Тошкент ёшлар форуми доирасида ўтказилган «Тошкентнинг маданий ва туристик қиёфаси – 2030» мавзусидаги мулоқотда.\nЭслатиб ўтамиз, 1832–38 йилларда қурилган сарой деворининг бир қисми 2020 йил декабрь ойида бузилди.\nИчан-Қалъа масъуллари буни девордаги оғиш билан изоҳлаб, девордан олинган ғиштлар «бутунлигича ўз ўрнига қайтариб терилиши»ни айтмоқда. Маданий мерос департаменти эса реставрация лойиҳаси илмий-эксперт кенгашидан ўтказилмаганини маълум қилган. «Замин» янгиликларини «Вконтакти»да кузатиб боринг\n9-11-2020, 21:00, Маданият\n«Элакни кўтаришни ўзим илтимос қилганман» - Озодбек Назарбеков Маданият вазирлигидаги коррупцион ҳолатлар ҳақида\n8-11-2020, 00:03, Маданият


Тарихимизнинг қора доғлари: Бошда қилич ўйнатиб қўшиб олиш сиёсати - www.ziyouz.uz\nБош саҳифа Илм ва фанТарихЮрт бўйнидаги қилич ёки истилоТарихимизнинг қора доғлари: Бошда қилич ўйнатиб қўшиб олиш сиёсати\nЖаҳон тарихида рус империяси нисбатан анча ёш империя ҳисобланади. Подшо Петр Биринчи 1721 йилда Россияни империя деб эълон қилган бўлса, 1917 йилги октябрь тўнтаришини амалга ошириши билан В. И. Ленин бу салтанатнинг вориси, янада даҳшатлироқ давомчиси бўлган қизил империяга асос солди. Ҳолбуки, пайдо бўлган кунидан бошлаб (ҳатто ҳали ғоя даражасида бўлганида ҳам) бутун дунёда тўнтариш ясаб, танҳо ҳукмрон бўлиш нияти билан инсониятга дағдаға қилмб келган ўша «қизил империя» эгаллаб турган беҳад катта ҳудудда қадимда кўплаб империялар ҳукмронлик қилиб ёки таъсир ўтказиб келганлар: Рум, Юнон, Германия, Византия империялари, Польша, Литва, Швед қиролликлари, қатор Осиё, яъни Форс, Хитой, Турк империялари шулар жумласидандир. Шу ўринда айтиб ўтиш жоизки, туркий халқларнинг ота-боболари ўтмишда ўн олти буюк империя кўрганлар: Буюк Хун, Боти Хун, Оврупо Хун (эрамизнинг IV асрида Атома Оврупода барпо этган туркий давлат), Кўктурк, Авар, Ҳазор, Уйғур, Қорахонийлар, Ғазнавийлар, Буюк Салжуқийлар, Хоразмийлар, Олтин Ўрда, Буюк Темур, Бобур, Усмонийлар империялари. Бу ўринда рус халқи уч юз йилга яқин давр мобайнида мўғул-татар хонликлари қарамлигида бўлганлигини ҳам унутмаслик керак.\nЛекин ер юзида мавжуд бўлган бошқа империяларнинг бирортаси Россия империяси ва унинг бевосита давоми бўлган қизил империя сингари, биринчидан, бутун дунёга ҳукмдорлик даъвосини ўнгида ҳам, тушида ҳам зўравонлик билан илгари сурмаган, иккинчидан, ўз тасарруфидаги халқларни, ҳар бир инсонни бутун туриш-турмуши, руҳияти-маънавияти билан тўлиқ ўзига бўнсундиришга, устига-устак шу қилмишлари тўғрилигини жумлаи жаҳонга зўрлаб маъқуллатишга бор куч-қудратини сарфламаган.\nОлтин Ўрданинг Соҳибқирон Амир Темур томонидан парчалаб ташланиши рус ва бошқа халқларни татар-мўғул зулмидан озод этди. Эркинликка чиққан рус князликлари бирлашиб, тараққиёт йўлига тушишларига имкон яратди. Биринчи рус ҳукмдорлари сулоласидан бўлмиш Юриковичлар подшолиги пайтида кўп миллатли Россия давлати барпо этилди. Романовлар сулоласидан (1613—1917) бўлган Пётр Биринчи XVIII аср бошларида Россия тарихида илк бор империя тузди. Шу даврдан бошлаб руслар босқинчилик сиёсатини юргизиб, дуч келган томонга — ғарбу шарққа, жанубу шимолга ҳарбий юриш қила бошладилар.\nИмперия гўёки ўзининг «табиий чегараларига чиқиш»га интиларди, бу чегаралар эса ғарбда Болтиқ денгизини, шарқда Тинч океанини ўз ичига олиши лозим эди. Жасоратли тарихчи олим Абдураҳмон Автархонов «Кремль салтанати» номли китобида ёзганидек, Россия дунё уммонининг дилтортар кенгликларига чиқиш имконини берувчи жанубий денгизларга ҳам йўл излай бошлади. Бу хусусда муаллиф шундай ёзади: «Марказлашган рус давлатини барпо этгач, Россия Волга, Сибирь, Ўрта Осиё ва Кавказдаги мусулмон халқларини бўйсундиришга киришди. Бу осон кўчадиган иш эмасди, шунинг учун мазкур юртларнинг халқларини қарам қилиш жараёни анча узоққа чўзилди. Бу ерда нафақат икки дунё (Оврупо ва Осиё) бир-бирига қарши турарди, балки икки дин (насронийлик ва ислом) юзлашган эди.\nИкки томон ҳам урушга миллий-диний тус берарди: босқинчи рус қўшинлари православлик байроғи остида ҳужум қилсалар, ҳимояланаётган мусулмонлар исломнинг яшил байроғи остида «ўлган шаҳид, ўлдирган ғозий», дея «муқаддас уруш» («ғазоват») олиб борар эдилар. Барча мусулмон халқлари Россия босқинига узоқ вақт қуролли қаршилик кўрсатдилар. Қозон (1552 й.) ва Аштархон—Астрахон (1556 й.) хонликлари Иван Грозний IV давридаёқ забт этилган бўлса, Екатерина II даврида Қрим хонлиги (1772 й.) босиб олинди. Кавказ халқларининг тобе этилиши XIX аср давомида кечди — 1813 йилда Пруссия урушидан кейин Озарбайжон қўлга киритилди, 1859 йилда Доғистон ва Чеченистон, 1864 йилда черкаслар юрти босиб олинди. Чеченлар билан 60 йил жанг қилинди. XIX асрнинг иккинчи ярмида Ўрта Осиёдаги мусулмон давлатларини забт этиш бошланди. Сал илгарироқ чор ҳукуматига бўйсундирилган татар ва бошқирдларни зўрлаб чўқинтириш, яъни насроний (христиан) динига киритиш снёсати олиб борилди. Тарихда, ҳатто уч юз йилга яқин руслар устидан ҳукмронлик (қилиб келган Чингизхон ва чингизийлар ҳам руслариннг дини, урф-одатларига дахл қилмаган эдилар. Мусулмонларни православликка чўқинтириш хато бўлганлигини кўпчилик мусулмонлар (татар, бошқирд, қозоқ, қорақалпоқ ва бошқалар) қатнашган Емельян Пугачёв қўзғолонидан кейингина тушунишди. Россия ҳукмдори Екатерина II, ниҳоят, ислом динини ошкора тан олди.\n«Дунё славянларники, славянлар эса Россияники», деб ўзгалар юрти устида қилич ўйнатган қонхўр рус генераллари Перовский, Веревкин, Черняев, Кауфман, Куропаткин, Скобелев ва уларпинг минг-минглаб маслакдошлари Кавказ, Кавказорти, Сибирь, Узоқ Шарқ, Ўрта Осиё ва Қозоғистон ўлкаларини босиб олиб, Россия мустамлакасига айлантирдилар. Сибирь ўлкаси ҳамда Туркистондаги битмас-тутанмас ер ости ва ер усти бойликларига кўз олайтирган чор маъмурларидан бири — Россия империясининг молия вазири Вишнегородский «Ўрта Осиё — рус тожидаги энг қимматбаҳо дур», деб ёзганида Россиянинг келажакдаги иқтисодий юксалиши Ўрта Осиёга боғлиқ эканлигини назарда тутган эди.\nБироқ ўша даврдаёқ турли баҳоналар билан ер юзи узра босқинчилик ниятларини амалга ошираётган Россия империясининг урушқоқлик сиёсатини қаттиқ қораловчи кучлар ҳам бор эди. Бу энг аввало оддий рус халқининг ўзи эди. Иккинчидан, илм-маърифат намояндалари, ақл-заковат эгалари чоризмнинг истилочилик юришларини қораладилар ва лаънатладилар. Кавказда чор ҳукуматининг 200—280 минг кишилик қўшини билан (1813—1859) тоғликлар қонини тўкаётган Ермолов, Фадеев каби рус генералларининг ваҳшиёна юриши ҳақида А. С. Пушкин:\nЮришларинг қора мараздай\nҚавмларни ўлдирди, қирқди…\nдеган сатрларни битди.\nРоссия империяси Ўрта Осиёга қанча куч бллан бостириб келган эди? Ҳисоб-китобларга қараганда, кучлар сони Кавказ урушида қатнашган аскарлардан бир неча баравар кўп ва қирғини ҳам даҳшатлироқ бўлган. Ўрта Осиё ва Қозоғистонга юриш даврида Фарғона генерал-губернатори: «Бир минг сарт бир рус аскари этигининг пошнасига арзимайди». — деб ёзган бўлса, уларнинг бошқа бири—Туркистон генерал-губернатори Фон Кауфман: «Амир (Бухоро амри) исёнкорларидан (1868 й.) бирортаси ҳам асир олинмасин. Қўлга тушганларнинг ҳаммаси, ҳаттоки ярадорлар ҳам отиб ташлансин»,—деб фармон берган эди.\nҲарбий тарихчилар А. Терентьев, М. Иванин, 3. Кастельская Қозоғистондаги шаҳар, қишлоқларни, Ўрта Осиёнинг маданий маркази бўлмиш Тошкент шаҳрини вайрон этиб, минг-минглаб бегуноҳ оддий одамлар қонини дарё қилиб оқизган генераллар Черняев, Скобелев, Ионов, Куропаткин, Ивановларни қаттиқ қоралашган. «Черняев ашаддий шовинист эди. Унинг назарида, Қўқон хонлигида яшаган ўзбеклар, қирғизлар, қипчоқлар ва бошқа халқлар фақат тўн (чопон) кийганликлари учунгина қириб ташлашга лойиқ»,— деб ёзган эди тарихчи зобит Кастельская.\n«Скобелев Ивановни зуғумга олгач,— деб ёзади Б. Наливкин,— у қўл остидаги аскарларини ҳужумга бошлаб, эмизикли болаларгача чопиб ташлади»…\nРоссия империясинииг Кавказ ва Ўрта Осиёда олиб борган босқинчилик сиёсатини, ҳатто жаҳон йўқсилларининг доҳийлари ҳам қоралаган эдилар.\nВ. И. Ленин «Туркистон мустамлакачиликнинг энг ёрқин намунасидир», деб ёзган бўлса, Ф. Энгельс ва Карл Маркс Чор Россиясининг Ўрта Осиёдаги мустамлакачилик ва талончилик снёсатини ўз асарларида қаттиқ танқид остига олдилар:\n«Шундай бир ахлоқ ўрнатиш мумкинки, бу ахлоққа мувофиқ маданий ва таловчи давлатларнинг қолоқ халқларга қилаётган ҳамма шармандали кирдикорларини, ҳатто Россиянинг Туркистондаги йиртқичликларини ҳам тўғри қилиб кўрсатса бўлади», — деб ёзади Ф. Энгельс «Анти-Дюринг» асарида (Т., Ўздавнашр, 1957, 125-бет).\nРус империяси ислоҳотчи, тадбиркор ҳарбий тактик ва стратег Петр 1 нинг Шарқни эгаллаш мўлжали, энг аввало Ўрта Осиё ва Қозоғистон ўлкаларини забт этиш режалари асосида иш кўрган Россия империясининг ҳукмдорлари ҳарбий куч билан босиб олиш мумкин бўлган ҳудудларда зудлик билан катта-кичик ҳарбий истеҳкомлар ва таянч пунктларини бунёд қилишга киришдилар. Шарқдан, Ўрта Осиёдан эртаю кеч кўзини узмаган, иложи бўлса, Туркияни тор-мор этиб, Ҳиндистонни ҳам забт этишга ҳозиру нозир турган подшо Петр I бу узоқни кўзлаган режаларини энг аввало тезда яқин-атрофдаги қўшниларнинг ерларини босиб олишдан бошлаб юбормоқ зарур, деб билди. Россия ҳукмдори шу мақсадда Ўрта Осиёдаги мавжуд хонликларга турли қиёфадаги жосуслар, айғоқчиларни юбориб, турли-туман катта-кичик экспедицияларни йўллаб турди. Бу ёвуз ниятни амалга ошириш мақсадида император Петр I ўз ҳукмронлиги даврида, XVIII асрда биргина Қозоғистоннинг ўзида 140 дан ортиқ катта-кичик истеҳкомлар, ҳарбий қалъа ва таянч пунктларини қурдирди. Жуда катта маблағлар эвазига барпо этилган бу истеҳкомларда уруш учун зарур бўлган қурол-аслаҳа, озиқ-овқат захиралари, босқинчилик юришларида қўл келадиган барча зарурий ашёлар тайёрлаб қўйилади. Айни вақтда Оренбург ҳарбий округи Ўрта Осиё ва Қозоғистон ерларини назорат қилиб туради. Ҳарбий қисмлар тайёргарлиги ва ҳарбий-тактик машқлар олиб борилади. Айни бир пайтда туркум ҳарбий экспедициялар уюштириб турилади.\nРоссия Шарқ мамлакатларига, биринчи навбатда Афғонистон, Ҳиндистон, Хитой, Туркия, Эрон, Ўрта Осиё, Кавказ ўлкаларига яқинлашишга уринди. Бу мақсадларига эришиш учун турли баҳоналар билан аввало Казказ, Кавказорти ўлкаларига суқилиб кириб, сўнгра уларни тўлиқ забт этмоқ лозим эди. Кавказда руслар 200-280 минг кишилик аскар билан озод тоғликларга қарши босқинчилик урушини олиб борди. Кавказ халқи ўз қаҳрамонлари—қози мулла Ҳамзатбек ва имом Шомил (181?—1859) бошчилигида чор Россиясининг босқинчи армиясига қарши шиддатли курашдилар. Кавказ, Туркистонда ва бошқа ўлкаларда рус босқинчилари бошлаган уруш туфайли кўплаб қон тўкилди, шаҳар, қишлоқлар вайрон бўлди. Шарқ оламида қуёшли ўлка — Ўрта Осиёдаги олтин, маъдан, кумуш, темир, рангли металл, ёқут, пахта, қоракўл каби ер ости ва ер усти бойликларини қўлга киритиш нияти Пётр I ва ундан кейинги рус подшоларига асло тинчлик бермади.\nПётр I ҳукмронлигининг илк давриданоқ Ўрта Осиёни Россияга қарам қилиш тўғрисида ўйлай бошлайди. ХVII аср бошларида металлургия саноатини ривожлантириш зарурияти қистовида рус ҳукмдорлари ва тадқиқотчилари бу ўлканинг маъдан қатламлари, жумладан, шу даврдаёқ овозаси чиққан Улуғтовнинг бой конлари тақдири билан астойдил қизиқадилар: Ўрта Осиёда тўлиб-тошиб ётган олтин сочмалари ҳақидаги маълумотлар ҳукуматнинг алоҳида эътиборини тортади ва натижада Пётрнинг шахсан ўзи ўзбек хонликлари ҳудудига кириб бориш режасини ишлаб чиқади. Шу режага асосланган тажовузкор сиёсатни бевосита амалга оширишга киришиб, у Ўрта Осиёга 1714 йилда Преображенский полкининг поручиги князь Алекеандр Бекович-Черкасский бошчилигида. 1715 йилда капитан Иван Бухгольц раҳбарлигида Хивага ва Ёркентга бир неча минг кишилик ҳарбий отрядлар юборади. Жамоатчилик фикрини чалғитиш учун отрядларнинг мақсади Ўрта Осиё, Афғонистон орқали Ҳиндистон билан савдо-сотиқ алоқаларини кенгайтириш ҳамда Хива хонлиги билан тотув муносабат ўрнатишдан иборат деб белгиланади. Бухгольц бошчилигидаги отряд Балхаш кўлига етиб келиб, у ерда ҳарбий истеҳком қуради. Аммо отряд қийинчиликларга дуч келиб, тезда изига қайтади. Князь Бекович-Черкасский бошлиқ ҳарбий экспедиция отряди эса 3727 пиёда, 617 та отлиқ, 2000 казак аскарлар, 230 денгизчи ва 22 та тўп-замбарак (ҳаммаси бўлиб 6 мингдан зиёд аскар) билан Хоразм томон йўл олади. Ҳарбий отряд икки ой машаққатли йўл босиб, йўл-йўлакай қишлоқ ва овулларни вайрон қилиб, 1717 йилнинг кузида Хоразм чегараларига етиб келади. Чор аскарлари чақирилмаган меҳмон бўлиб, ёвуз ният билан келганликларини сезган Хива хони ватанпарвар инсон Шерғозихон бу ҳарбий отрядни йуқотиш пайида бўлади. Шундай хушёрлик натижаси ўлароқ у отрядни турли туманларга бўлиб жойлаштиришга Бекович-Черкасскийни кўндиради. Шу йўл билан хиваликлар бад ниятли рус отрядини мақсадига етказмасданоқ тезда қириб ташлайдилар. Бекович-Черкасский ҳамда унинг ёрдамчиси булган Замоновскийнинг кесилган каллалари Хива бозори дарвозасига илиб қўйилади. Отряднинг ўлимдан қочиб қолишга муваффақ бўлган аъзолари бу кутилмаган: фожиа тафсилотини подшо Пётр I га маълум қиладилар. Дастлабки юришлар муваффақиятсиз тугаганига қарамай, Пётр I ҳукумати Ўрта Осиёга таҳдид солишдан, уни тўлиқ эгаллаб, Россия куч-қудратини оширишга хизмат қилдириш мақсадидан воз кечмайди. Италиялик: Флорио Беневелини Бухорога элчи қилиб жўнатаркан, унга «олтин сочмалари» маконини, у ерга бориш йўлларини яхшилаб ўрганиш тўғрисида махсус топшириқ беради. Беневели ҳақиқатан ҳам бу диёр тарихи, жўғрофияси ва этнографиясига доир жуда кўп- қимматли маълумотлар тўплайди. Унинг фикрича, бу маълумотлар ўрганилгач, у ерларда ҳукмрон бўлиб ўрнашиб олиш учун биргина кучли ҳамла кифоя экан. Беневелининг сафари ҳам муваффақиятсиз якунланади, у Бухоро амири ғазабидан зўрға қочиб қутулиб, 1725 йилда, Петр I вафотидан кейин Россияга қайтиб келади.\nЧор ҳукумати улуғ Петр сиёсатини давом эттира бориб, рус-турк муносабатларига эътиборини қаратади. Ташқи сиёсат энг аввало Қора денгиз соҳилларини куч билан босиб олиш асосига қурилади. Ўзбек хонликлари билан муносабатда эса дастлаб тинч йўл билан ўлкага кириб бориб, уни ҳар томонлама ўрганиб олиш йўли тутилади. Хонликлар билан Қозоғистон орқали савдо алоқаларини ўрнатиш шу режага кирарди. Бу ҳам пухта ўйланган ҳийла эди.\nГап шундаки, XVIII аср бошларида ҳар учала Жуз қозоқлари қалмоқ-жунгарларнинг доимий босқини остида қолган эди. 1723 йилга келиб қозоқ эли оғир очарчиликни бошидан кечираётганди ва ниҳоятда заифлашганлигидан у энди ўз мустақиллигини сақлаб қола олмайдиган аҳволга тушган эди. Оқибатда Катта жузжунларларга сиёсий қарам бўлиб қолганди. Ўрта жуз Бухорога кўчиб бориб, Бухоро хонлигига бўйсунди. Қалмоқлар хатаридан сақланиш ва ўз ҳокимиятини мустаҳкамлаш илинжи Катта жуз ҳамда Кичик жуз хони Абулхайрхонни чор ҳокимияти билан яқинлашувга ундарди…\nАбулхайрхон 1730 йилда Жузни рус фуқаролигига қабул қилишларини сўраб, Уфага элчи юборади. Россия ҳукумати Ўрта Осиёга ҳужум қилиш учун ишончли истеҳкомга эга бўлиш ҳамда ўз мустақиллиги йўлида курашаётган бошқирдларнинг қозоқлар билан иттифоқ тузншининг олдини олиш мақсадида хоннинг илтимосини кечиктирмай қондиради. Кўпчилик қозоқ оқсоқолларининг қаршилигига қарамай, 1730 йилда Кичик жуз билан бирга Семекхон бошчилигида Ўрта жузнинг бир қисми ҳам Россия империясига тобе бўлади. Қозоқларнинг Россия фуқаролигига ўтиши чор ҳукуматининг Ўрта Осиёга бундан кейинги юришлари учун катта имконнятлар яратиб беради. Петр I таъбири билан айтганда, Шарқ билан алоқада Қозоғистон калит, дарвоза ролини ўйнайди.\nXIX асрнинг иккинчи ярмида (1853—1856) бўлиб ўтган Россия билан Қрим уруши, шундан кейин халқ халоскори Имом Шомил бошчилигида давом этган Кавказ жанглари ҳам чор Россиясининг Ўрта Осиёга ҳарбий юришига, мустамлакачилик сиёсатини амалга оширишига маълум муддат тўсқинлик қилиб турди. Бироқ Россия империяси подшо Петр I белгилаб кетган режа асосида Ўрта Осиёга ҳарбий юришни ҳеч тўхтатмай, шиддат билан амалга оширишни мақсад қилиб қўяди.\nАслида бу ишга император Николай I ҳукмронлиги даврида—ўтган асрнинг 1830-40-йилларидан бошлаб киришилади. Россия империяси турли йўллар, баҳоналар билан Оренбург ва Ўрол орқали аста-секин Қозоғистон ва Ўрта Осиё ўлкаларига кириб кела бошлайди.\nРоссия Қозоғистон ерларида ҳарбий истеҳкомлар қуришга маблағни аямай сарфлайди. 1734 йилда Оренбург губерниясининг котиби И. Кириловнинг зиммасига қалъалар қуриш, аввал Бухорога, кейинчалик Ҳиндистонга савдо карвони олиб бориш баҳонасида теварак-атроф ва йўллар харитасини чизиш, руда ва олтин қидиришни йўлга қўйиш каби қатор вазифалар юкланади. 1742 йилда қурилган Оренбург шаҳри ўзбек хонликлари ҳудудига кириб келиш йўлида ҳам ҳарбий, ҳам иқтисодий истеҳком бўлиб хизмат қилади. Туркистонни ҳарбий куч билан босиб олиш ниятида Россия империяси фақат XVIII асрнинг ўзида Қозоғистон ҳудудида юздан ортиқ катта-кичик ҳарбий истеҳкомлар, таянч даргоҳлари қурдиради. Шимоли-шарқий Каспийбўйи ерларида ўз мавқеини мустаҳкамлаш мақсадида Ново-Александровск (ҳозирги Тўрткўл) ҳарбий истеҳкомини барпо этади. Империянинг Сибирь томондан ҳаракатга тушган қўшинлари яқин атрофда бош кўтарган қозоқ, бошқирд, татар, қирғиз ҳамда қозоқ халқ халоскори Султон Кенисар Қосимов бошлиқ миллатпарварларни тор-мор қилиш учун Жениер Оғочга полковник Горский бошчилигида қўшин юборади. Оренбург томондан турли ҳужум ва босқинларга чек қўйиш ва турли йўллар билан асирга тушган дайди, қочоқ русларни озод қилиш баҳонасида генерал Перовскийнинг тўп-замбараклар билан қуролланган 51 минг 217 кишилик қўшини Хива томон юриш қилади. Оқбулоқда Хива хонлигининг 24 минг сарбози рус босқинчи жангарилари билан 1,5 ой давомида жанг олиб боради. Ватан ҳимоячиларидан 80 дан ортиқ киши, истилочилардан эса 5 киши қурбон бўлади. Лекин бу юриш ҳам руслар мағлубияти билан тугайди. Бироқ Россия империяси Англия, Хитой ҳужумидан хавфсираган ҳолда Ўрта Осиё ва Қозоғистон ўлкаларини тезроқ босиб олиб, ўз мустамлакасига айлантириш ниятидан қайтмай, ҳарбий изланишларини тинимсиз давом эттиради.\nПетр I томонидан империя деб эълон қилинган Россия ўз иқтисодий ва ҳарбий қудратини мустаҳкамлаш ҳамда тараққий, эттириш ниятида ўзга юртлар, мамлакатлар ерларинн аста-секин эгаллаб, бунинг ҳисобига ўз қаддини ростлаб боради.\nXVIII—XIX асрларга келиб, Россия империяси таркибида Болтиқбўйи, Украинанинг ўнг денгнз соҳили, Белоруссия, Польшанинг бир қисми, Бессарабия, Шимолий Кавказ, Финляндия, Кавказорти, Узоқ Шарқ, Сибирь, Қозоғистон, Ўрта Осиё, Помир каби ўлкалар бўлиб, уларнинг умумий майдони 22,4 миллион квадрат километрга баробар эди. В. И. Ленин таъбири билан айтганда, «халқлар турмаси» бўлмиш чор Россияси ҳудудидаги 81 губерния, 20 вилоят, 931 шаҳарда яшаётган 100 дан ортиқ ғайрирус халқлар ва элатлар мамлакат аҳолисининг 57 фоизини ташкил қиларди.\n1738 йил августда рус тарихчиси В. Н. Тахтишчев поручик Миллер бошчилигидаги карвон таркибида Тошкент шаҳри томон йўлга чиқади. Унга Бухоронинг бир қанча шаҳарларидаги ҳамда Тошкентдаги сиёсий аҳвол тўғрисида ва яна бошқа хил маълумотлар тўплаш топширилганди. Бу карвоннинг ҳам омади чопмади, уни Ўрта жуз қозоқлари тор-мор қиладилар.\nЕкатерина иккинчи ҳукумати XVIII асрнинг 70-йиллари охирида Ўрта Осиё билан руслар учун ҳар томонлама фойдали бўлган савдо-сотиқ масалаларига катта эътибор бера бошлайди ва XIX асрнинг биринчи чорагидаёқ ўзбек бозорларида руслар мустаҳкам мавқега эга бўлиб оладилар. Чунончи, Бухоро амири Шоҳмурод Эрназар оталиқни Петербургга элчи қилиб жўнатади. Бунинг шарафига Екатерина Эрназар элчи мадрасаси қурилпшига 134 минг сўм ажратади.\nОвруподаги таранглашаётган халқаро вазият, 1805—1307 йиллардаги Наполеонга қарши кураш, 1806—1812 йиллардаги рус-турк уруши, 1808—-1809 йиллардаги рус-швед уруши, 1805—1813 йиллардаги рус-форс уруши, 1812 йилги Ватан уруши чор ҳукуматининг Ўрта Осиёга нисбатан босқинчилик сиёсатини олиб боришига узоқ еэқтгача йўл бермай туради.\nНиколай иккинчи ҳукумати Ўрта Осиё бозорларини Россияга бутунлай қарам қилинг мақсадида Туркистонни босиб олишни тезлаштириш устида бош қотира бошлайди. Чунки Россия Ҳиндистонни эгаллаган инглизлар тезда Афғонистон ва Туркистонни ҳам забт этишлари мумкинлигидан хавфсирар ади. Ўрта Осиёни босиб олиш иштиёқмандлари ичида босар-тусаринн билмайдиган Оренбург ҳарбий губернатори генерал-майор В. А. Перовский ҳам бўлиб, 1840 йил ноябрь ойи охирларида 2 та замбарак, 40 та арава, ҳамда 5 минг пиёда аскар билан 10 минг туядан иборат карвонга бош бўлиб Ўрта Осиё томон юради. Оғир об-ҳаво шароити, ёнилғи, озиқ-овқат танқислиги, кийим-кечаклар яроқсизлиги оқибатида қўшинининг маълум бир қисмини йўқотгандан сўнг Перовский Хивага юришини тўхтатишга мажбур бўлади. Истилочилар 1841 йилда Хоников етакчилигида Бухорога отланишади. Бу юриш натижасида Бутенев икки хонликни қурол кучи билан босиб олиш имкониятлари, йўллари, мақсадга эришишга қаратилган ҳаракат режалари каби маълумотларни жамлаб нома ёзади. 1847 йилга келиб мустамлакачилар Сирдарё этакларини босиб олиш режасини тузишади ва у ерда Раим истеҳкомини барпо этадилар. 1853 йилда генерал Бларамберг отряди Оқмачитни (ҳозирги Қизил ўрдани) ҳужум билан забт этади. Айни пайтда Ғарбий Сибирдан Семипалатинскга қадар бўлган оралиқда ҳам шимоли-шарқ тарафдан юришлар бошланиб кетганди.\n1850—1854 йиллар ичида подшо қўшинлари Илиорти (Заили) ўлкасини эгаллайдилар, 1854 йилда эса Верний (ҳозирги Алмати) истеҳкоми қад кўтаради. Шундан сўнг Николай ҳукумати Қрим урушига (1853— 1856) чалғиганлиги туфайли Ўрта Осиёга босқинчилик қисқа муддат тўхтаб қолади. Бу уруш тугагач, Кавказ жанглари Николайнинг қўлини боғлаб қўйиб, у ўзбек хонликларига қарши ошкора босқинчилик сиёсатини юритолмаганлигидан, Бухоро ҳамда Хива хонликлари бирлашувига имкон бермайдиган айрим чоралар кўриш билан чегараланади.\nШундан кейин чор Россиясини Ўрта Осиёга нисбатан жадал мустамлакачилик сиёсатини юргизишга ҳарбий-сиёсий ва иқтисодий аҳволи мажбур қилади. Унинг ривожланаётган енгил саноати учун пахта, пилла, қоракўл тери ва бошқа хил хом ашёлар зарур эди. Бунинг устига фуқаролар уруши (1861 — 1862 йиллар) оқибатида Америкадан олинадиган пахта миқдорининг камайиб кетганлиги ҳам ўзбек пахтасига бўлган талабни ошириб юборади.\nЕнгил саноатдаги бўхронлар, уни арзон хом ашё билан таъминлаш зарурияти подшо ҳукуматнни безовта қила бошлайди. Оренбург генерал-губернатори Катенин ташқи ишлар вазирига ёзган хатида «Ўрта Осиё мулкига ҳукмронлигимизни ўрнатишимиз учун албатта Туркистон ва Тошкентни эгаллашимпз шарт», деб кўрсатиб ўтади. Унинг фикрича, Тошкентни қўлга киритиш Бухоро мулкига қуролли кучлар билан бориш учун ҳам зарур эди. 1862 йилда «Русский вестник» журналида Ўрта Осиёни босиб олишни қатъий ёқловчи қатор шовинистик мақолалар босилади. «Голос» номли либерал журнал эса Ҳиндистонни забт этган инглизлардан ўрнак олиб, «Каспийни рус денгизига айлантириш, Ўрта Осиёнинг кўчманчи элатларини ўтроқ яшашга ўргатиш, бу саҳройилар билан пачакилашиб ўтирмай, уларни ҳаттоки террор қилиш»га чақирди. Ҳарбий юришларнинг доимий тарафдори бўлган ҳарбий вазир Д. А. Милютин 1864 йил окгябрида ташқи ишлар вазирлиги томонидан подшоҳ учун тайёрланган маъруза матнини қўллаб-қувватлайди. Бу матнда, жумладан, Россиянинг Шарққа сирли, лекин тийиқсиз интилиши ҳақида, ярим ёввойилар қабиласи билан тўқнашилган дамда ўта тинчликсевар сиёсатни сақлаб қолиш имкони йўқлиги хусусида, Қўқон хонплигининг табиий бойликлари бўлмиш пахта, ипак, қимматбаҳо маъданлар тўғрисида сўз юритилади. Шундай қилиб, олтмишинчи йиллар бошида Ўрта Осиёни босиб олишга ғоявий тайёргарлик кўриб бўлинади, энди бу истилони амалга ошириш навбати келганди.\nИмперия хорижий ўлкалар, Туркия билан бўлган урушда бандлигига қарамай, 1810—1860 йилларда Сибирь ва Оренбург ҳарбий сафарбар кучларини ишга солиб, Қозоғистон ва Ўрта Осиё ерлари томон ҳарбий юриш бошлайди. Бундай босқинчиликларда катта тажриба орттирган Россиянинг юзлаб босқинчи генераллари ва зобитларининг тинч Туркистонга юриши даҳшатли тус олади. (Бу кучлар тафсилоти китобчамизга илова қилинаётган маълумотномада тулиқ баён этилган. М. Ҳ.) Шу мақсадда ташланган катта куч Марказий Осиё халқларини сўзсиз таслим қилишга ёки бу ўлкаларнинг кулини кўкка совуриб бўлса ҳам тўлиқ забт этишга «сўнгра Шарқдаги истилочиликни янада давом эттиришга қаратилган эди. 1909 йилда Тошкент шаҳрида Туркистон ҳарбий округи типолитографияси томонидан жуда оз нусхада, фақат ҳарбий зобитлар учун нашр эттирилган бу тўплам «Ўрта Осиёнинг босиб олиниши ҳақида тарихий тадрижий маълумотнома. Георгий Хочи соҳиблари ва «жасорати учун» олтин қурол билан тақдирланганлар рўйхати иловаси билан» деб аталади. Туркистоннинг чоризм томонидан босиб олинишига доир бу энг ишончли манбада ўша жараённинг қандай давом этганлиги тўғрисида тўлиқ маълумот берилган. Китобчада босқинчилик йилномаси ҳарбий маҳкама маълумотлари асосида иштирокчилар, уларнинг қурол-яроғлари сони, амалга оширган ҳарбий хунрезликлари билан бирга йилма-йил, ойма-ой, кунма-кун аниқ ва холис кўрсатилган.\nБундан ташқари ўша китобча нашр қилинган йилга қадар ҳисоблаганда қарийб бир асрча давом этган мазкур босқинчилик, талончилик урушида маҳаллий халқни яксон қилишда «қаҳрамонлик» кўрсатган 200 га яқин рус генераллари, зобитлари қачон, қаерда ва қандай «жасоратлари» учун Россия империясининг олий мукофотлари билан тақдирланганликлари аниқ, лўнда ва сермаъно жумлаларда ифодалаб берилган. Улар орасида биз яқин-яқинларгача шаҳар ва қишлоқларимизга, кўчаларимизга номлари тақилган, тарих китобларида ҳадеб Ўрта Осиёни Россияга «ихтиёрий қўшиб олиш»да фидойилик кўрсатган халқ қаҳрамонлари сифатида таърифлаб келинган Фон Кауфман, Черняев, Скобелев, Куропаткин, Троцкий сингари генералларни ҳам, бизга камроқ маълум бўлган юзлаб генерал ва зобитларни ҳам кўрамиз.\nБу ўринда шуни ҳам алоҳпда айтиб ўтиш керакки, бундай олий мукофотларга фақат ҳарбийлар эмас, балки кўкларга кўтариб мақтаб келинган ижодкорлар: рассом, истеъфодаги мичман Василий Васильевич Верешчагин (бир қўлида қурол, бир қўлида мўйқалам билан ўз ватандошлари амалга оширган қонхўрликларни ҳаёлан бошқа халқларнинг миллий қаҳрамонларига, жумладан, Соҳибқирон Амир Темурга нисбат бериб расмлар чизган бу жангчи-рассом 1904 йилда Петропавловск зирхли кемасида фожиали ҳалок бўлган) ва таниқли рус ёзувчиси ва рассоми, ўқчи баталъон штаб капитани Карасин сазовор бўлган. Энг қизиғи шундаки, Россия имнериясининг дин пешволари: руҳоний ота Андрей Малоз, руҳоний ота Гаврил Ширяев, руҳоний ота Седачёвлар ҳам чор ҳукуматининг Ўрта Осиёни забт этишида қатнашган. Қўлидаги бут-хочни ўпиб, рус зобитлари, аскарларини маҳаллий халқ эрку озодлигини поймол қилиш учун қонли урушга ундаган бу руҳонийлар «ҳалол» хизматлари эвазига Георгий нишони тасмаларига тақиладиган хоч-нишон (наперсные) билан тақдирланадилар.\nҲатто Россияни ва унинг яқин атрофидаги кўплаб мамлакатларни истило қилиб, неча асрлар эзиб келган Чингизхон ҳам урушга динни аралаштирмаган эди. Чингизийлар босиб олган ўлкалари халқларининг эътиқоди, урф-одатларпга ҳалал етказмагандилар. Рус подшоси эса Ўрта Осиёни босиб олишда ҳар қандай сиёсатдан устун туриши лозим бўлган динни ҳам ишга солди, христиан дини арбобларини юксак мукофотлар, ёрлиқлар билан илҳомлантириб, ёвуз мақсадларига хизмат қилдирди.\nИнқилобдан илгари яшаб, фаолият кўрсатган рус тарихчилари, шунингдек чор Россиясининг ҳарбий йилномачилари ва маҳаллий халқдан чиққан Фозилбек, Баёний, Аҳмад Дониш, Салимий, Муҳаммад Солиҳ сингари воқеанавис тарихчиларимиз асарларида, ўша давр архив ҳужжатлари, даврий матбуот саҳифаларида чор империяси Ўрта Осиё ва Қозоғистон ўлкаларини беадад қонлар тўкиб босиб олиб, ўз мустамлакасига айлантирганлиги, сахий Туркистон мулки босқинчилар томонидан аёвсиз талон-торож қилинганлиги аниқ мисоллар асосида кўрсатиб берилган.\nШу манбалардан аёнки, Россия империяси яна ўша инглизлар яқин орада Ўрта Осиё ва Қозоғистон ерларини босиб олиш хавфи бор, деган нуқтаи назардан келиб чиқиб, ҳарбий ҳаракатларини шиддат билан олиб борадилар. Истилочилар бунинг учун маблағларни ҳам, қурол-аслаҳаларни ҳам аямайдилар. Чор Россияси ҳукумати бутун Кавказ ва Сибирда, Волга бўйларида босқинчилик урушлари билан банд бўлишига қарамай, Туркистонни ҳам қўлдан чиқармаслик учун бу ерда истилочилик фаолиятини тўхтатмади. Туркистондаги шу воқеалар қатнашчиси, рус ҳарбий тарихчиси генерал М. А. Терентьев «Ўрта Осиёни босиб олиш тарихи» номли 3 жилдлик китобида ёзишича, Россия империяси Ўрта Осиё ерларини босиб олишда ҳеч нарсани аямаган. Мамлакатдаги иқтисодий тангликка қарамай, камбағал халқ ризқидан қийиб, Ўрта Осиё ва Қозоғистонга ҳарбий юриш қилишга 1839 йилда 1 миллион 800 минг сўм маблағ ажратилади. Биргина Хива хонлигини забт этиш учун Туркистон ҳарбий округига 287300 сўм, Оренбург ҳарбий округига 200000 сўм маблағ ажратилган. Ҳарбий босқинчилик уруши олиб бориш учун шахсан Туркистон генерал-губернатори Фон Кауфман ихтиёрига 400000 сўм пул берилган. Хива хонлигига на бошқа хонликларга қарши ҳарбий юришда қатнашган кўп минглаб аскар, зобитларнинг озиқ-овқатлари, кийим-кечаклари учун ҳамда ҳарбий юришлар давомида маҳаллий халқдан тортиб олннган от, ҳўкиз, эшак, хачир ва туяларга ем-хашак сотиб олишга 465414 сўм 64 тийин маблағ ажратилган. Шунингдек, урушда зарур бўлган қўтос, хачир, эшак, от, туялар, аравалар сотиб олиш ҳамда йўл ҳаражатлари учун 513551 сўм 40 тийин пул маблағи ажратилганлигини кўрамиз. Артиллерия, тўп-замбарак захира қисмлари, таъмирлаш учун техник ускуналар, шунингдек, тиббий дори-дармонлар ҳамда лазаретлар унун 94285 сўм пул маблағи, кўприкларни тузатишга, арава (бричка)ларнинг ғилдирак захираларини ва бошқа зарурий ашёларни сотиб олишга 1475558 сўм 68 тийин пул мўлжалланган. (Қаранг: М. А. Терентьев «История завоевания Средней Азии» Спб. 1806. 153, 283-бетлар). Шунга ўхшаш ишанчли далилларни рус босқинни генераллари, зобитлари, ҳарбий мутахассисларининг кундаликлари ва эсдаликларндан ҳам кўплаб келтириш мумкин. Шу ўринда китобхонларимизни бир нарсадан огоҳ қилишни хоҳлардик. Назаримизда, рус босқинчиларининг Туркистондаги ваҳшийликлари тўғрисидаги кўпгина манбалар ноёб китоблар, рисолалар, эсдаликлар, кундаликлар йўқолиб кетаётганга ўхшайди. Тарихнинг аянчли сабоқлари унутилиб, бугунги ва келажак авлодлар ўтмиш хатоларини такрорламасликлари учун бу манбаларнинг сақланишини алоҳида назоратга олиш, имкон борича уларни қайта нашр қилиш зарур.\nЧор Россиясининг маъмурлари, ҳарбий губернаторлари туб ерли халқни қаттиқроқ эзиш мақсадида маҳаллий амалдорлар, бойлар, қозилар, савдогарлар, судхўрлар билан тил бириктириб ҳаракат қилдилар. Хонликлар олий ҳукмдорларининг бошини маккорлик билан силаб, ўзлари томон оғдиришга интилдилар. Чунончи, Россия подшоси Бухоро ҳукмдори амир Саид Музаффархонга (1860—1885) генерал-адъютант юксак ҳарбий унвонини, Бухоро амирлари Абулаҳад ва Сайид Олимхонга генерал, Хива хони Муҳаммад Раҳимхонга (1865—1910) генерал-майор ҳарбий унвонларини берди. Мустамлакачилар бундай унвонлар ва арзимас совға-саломлар эвазига маҳаллий халқни бемалол эзиш ихтиёринигина эмас, унинг раҳбарлари хақ-ҳуқуқларини ҳам сотиб олган эдилар. Бу ҳам камлик қилгандай чоризм истилосига қаршилик кўрсатганликлари учун Бухоро ва Хива хонликлари Россия ҳарбийларига миллионлаб сўм жарима тўлашга мажбур этиладилар. Масалан, босқинчиларнинг отрядлари 1868 йил 23 июнда Бухоро амирлигини мағлубиятга учратгач, Зирабулоқда имзоланган битимга кўра, Бухоро Россияга 500 минг сўм уруш товони тўлайдиган бўлди. Бу хил ноқонуний товонлар, жарималар Хива, Қўқон хонликларидан ҳам ундириб олинди. Табиийки, уларнинг юки меҳнаткаш халқ гарданига тушади. Чоризмнинг Туркистонга иккинчи юриши 1853 йилда генерал Перовский бошлиқ икки мингдан зиёд аскар ва зобитларнинг Оқмачит (Қизил Ўрда)га ҳужумидан бошланди. Бир неча кунлик ҳаёт-мамот жангида босқинчилардан 25 киши ўлиб, 46 киши яраланади. Оқмачит ҳимоясига чиққан бутун маҳаллий аҳолидан эса атиги 74 киши омон қолади, холос. Чор қўшинлари қуролсиз халқни раҳмсизларча қирғин қилади. Тошкентдан ҳоким Сабдалхўжа бошчилигида 8 минг аскар ва кўнгилли Оқмачитни қайта қўлга олиш учун қаттиқ жанг олиб боради. Бироқ истилочилар уруш тажрибасига эга бўлишлари билан бирга тиш-тирноғигача қуролланган эдилар. Ватанпарварлар жангда 192 кишидан айрилиб, яраланган 92 жангчини туя, от, арава ва эшакларга ортиб ғазаб ва алам билан орқага чекинишга мажбур бўладилар. Қўқон хонлиги Оқмачитни рус босқинчиларидан қайтариб олиш учун яна қўшин юборади. 1853 йилнинг охирида Ёқуббек қўмондонлигида 13000 кишидан иборат юрт ҳимоячилари ғанимлар билан қаттиқ жанг олиб борадилар. Атоқли тарихчи олим Ҳ. Зиёев «Чоризм истилоси» деган мақоласида («Шарқ» юлдузи», 1990, 8-сон; «Мулоқот», 1991, 3-сон) ёзганидек, босқинчилар 55 кишини йўқотганлари ҳолда юрт ҳимоячиларидан икки мингга яқин киши ўлдирилди ва яраланди. Чор Россиясннинг истилочи қўшинлари 1860 йилдан бошлаб 6—7 йил мобайнида зўр бериб аввал Пишпек, сўнгра Тўқмоқ қалъасига ҳужум қилиб, замбарак ва милтиқлардан ўқ ёғдириб, қуролсиз, ҳимоясиз, бечора тинч аҳолини зор қақшатиб, бегуноҳ қон тўкадилар. Бутун Ўрта Осиё халқлари босқинчилик уруши йўлини тўсиш учун оёққа туришади. Тошкент ҳокими Қаноатшоҳ бошчилигида урушга отланган ўзбек, туркман, қозоқ, қирғиз, тожик ва қорақалпоқлардан иборат 20 мингга яқин фидойи ватанпарвар Пишпек остонасида шиддатли жанг олиб боради. Чор Россияси генерал ва зобитлари буйруғи билан ҳимоячиларга қарши отилган 2051 та снаряд, 31879 та милтиқ ва 63 та тўп ўқидан 1500 ватанпарвар ўлдирилиб, кўплари яраланади, банди қилинади. Пишпек учун бўлган қирғинбарот жангида 574 ҳимоячи асир олинади. Улар орасидаги 82 савдогар, 92 аёл ва болалар тақдири ҳам ачинарли бўлди. Босқинчилар бандиларга ниҳоятда ёмон муносабат кўрсатадилар. Ҳар бир ўлдирилган чор Россияси аскарининг хуни учун маҳаллий халқдан шафқатсиз ўч олиш одат тусига кириб боради. Рус босқинчилари шу йўл билан ватан ҳимоячилари қалбига қўрқув ва ғулғула солишга ҳаракат қиладилар. Чор Россиясининг ҳарбий мутахассислари, генерал, зобитлари Авлиёота (Жамбул), Тўқмоқ, Пишпекни эгаллашга жон-жаҳдлари билан ҳаракат қиладилар. Китобчага илова қилинаётган маълумотномада ёзилганидек, полковник Циммерман отряди 6 та рота, 6 та юзлик казаклар, 2 та юзлик қирғизлар ҳамда 12 та оғир тўп-замбарак, 4 та ракета станоги, 8 та мартир билан 5 минг кишилик қўқонлик фидойиларни яксон этиб, Тўқмоқ ва Пишпек қалъаларини бузиб ташлайдилар. У ерда Олатов ҳарбий округи барпо этилади. Айни вақтда 1864 йилнинг кузида подполковник Колпаковский (қирғиндаги «жасорати» учун генерал унвони берилган) бошлиқ ҳарбий отряд—3 та рота, 2 та юзликдан иборат ва 6 та замбарак, 2 та ракета қурилмаси билан қуролланган чор аскарлари Узуноғочда Ватан ҳимоячилари билан юзма-юз жангга кирадилар. 20 мингдан зиёд ватанпарвар Россия империясининг замонавий ҳарбий техника билан қуролланган босқинчи аскарлари ҳужумига дош бера олмай, чекинишга мажбур бўлади. Босқинчилар мақсадларига эришиш учун Туркистон ҳудудида юзлаб ҳарбий истеҳкомлар қуришни давом эттирадилар. Уларга марказдан доимий ҳарбий ёрдам келиб туради. Авлиёотани қайта қўлга олиш учун Қўқон хонлигидан 1500 кишидан иборат халоскор 1864 йилнинг баҳорида чоризм жаллодлари билан яна тўқнашади. Бу гал ҳам қурол-аслаҳа бобида устун бўлган душман қўли баланд келади. Бу жангда ватанпарварлар 307 жангчисидан ажралади ва 390 сарбоз мажруҳ бўлади. Чор Россиясининг маккор генерал ва эобитлари ал-даш, қўрқитиш, ҳийла ишлатиш йўли билан оддий ва соддадил маҳаллий халқларни аста-секин бўйсундира борадилар. Бунинг учун улар «Бўлиб ташлаб, ҳукмронлик қил» қабилида иш тутиб, мусулмон динига мансуб туркий халқларни бирлашишга қўймаслик учун уларни бир-бирига гижгижлаш усулндан усталик билан фойдаланадилар.\nХуллас, эрк ва озодлик деб чор Россиясининг мустамлакачилик зулмига қарши чиққан ҳимоясиз, ҳуқуқсиз, қурол-яроғсиз бечора халқни чор чиновниклари, амалдорлари, бағритош ва бераҳм зобитлари, аскарлари ана. шундай беаёв жазолаганлар, таҳқирлаганлар. Уларни оддий ҳақ-ҳуқуқлардан маҳрум қилганлар. Туркистон ўлкасининг қаерида бўлмасин, Россия империясининг босқинчилик ва талончилик сиёсатига қарши кўтарилган ҳар қандай куч ўн ва юз баробар ортиқ ҳарбий куч зарбасига учрар эди. Яна бир мисол сифатида Туркманистоннинг Кўктепа қалъасидаги қонли фожиани эслайлик. Яна бир мисол сифатида сал орқароқ қайтиб, Россиянинг Ўрта Осиёни босиб олиши тарихидаги сўнгги ва энг қонли саҳифани — Туркманистоннинг Кўктепа аа Динглитепа қалъаларидаги мислсиз фожиаларни эслайлик.\n← Аввалги Аввалги Саид Аҳмад. Тоғай Муроднинг қўшиқлари (1994)\nКейинги → Кейинги: Туркистон тарихининг энг қонли саҳифалари


Яқинларидан ризолик сўраган аёл коронавирусга чалинганлар ҳақида гапирдими? ССВ изоҳ берди | Qalampir.uz\nЯқинларидан ризолик сўраган аёл коронавирусга чалинганлар ҳақида гапирдими? ССВ изоҳ берди\nЖамият\t25 Март 21:34 60685\nИжтимоий тармоқлардаўзини тиббиёт ходими эканини айтган ва кийимлари ҳам шундай эканидан дарак берувчи аёлнинг мурожаати акс этган қисқа видео тарқалди. Ўзини таништирмаган аёл “беморлар аҳволи оғирлиги”ни айтиб, яқинларига “розилик сўраш” маъносида йиғлаб гапирган.\n“Ҳамманглар рози бўлинглар биздан, яхши ўтиринглар, кимнидир хафа қилиб қўйган бўлсам хафа бўлманглар. Яхши юринглар, дуо қилиб ўтиринглар. Касалларимиз яхши эмас, иссиғи чиқиб қалтираяпти, ҳамманглар яхши ўтиринглар”, дейди аёл.\nАёлнинг гапларидан барчанинг ҳаёлига биринчи бўлиб коронавирусга чалинган беморлар келади. Аммо бундай дейиш унчалик ҳам тўғри бўлмаса керак. Чунки COVID-19 коронавирусига чалинганларни даволовчиларнинг махсус формаси бошқача бўлади.\nМазкур видеога изоҳ олиш учун Соғлиқни сақлаш вазирлиги Матбуот котиби Фурқат Санаев билан боғландик. У бизга ҳолатга аниқлик киритиш бўйича текширув кетаётганини айтиб, қуйидагиларни маълум қилди:\n“Ҳозир айни шу масала бўйича суриштирув олиб боряпмиз ва тўлиқ маълумот бўлиши билан хабар берамиз. Аммо дастлабки хулосалар бўйича айтиш мумкинки, айнан бу аёл вирусология илмий текшириш институтида шифокор ёки ҳамшира бўлиб ишламайди. Бу масалага институт раҳбарияти томонидан ҳам аниқлик киритилди. Аёлнинг ўзи ҳам қайси шифохонанинг қайси беморлари оғир аҳволда эканлигини аниқ айтмаган. Бу тиббиёт ходими қаерда ишлаши ҳақида суриштирувлар олиб боряпмиз.\nЭслатиб ўтаман, бу ҳозирча дастлабки хулосалар ва аниқ ахборот, қўшимча янгилик бўлиши билан эълон қиламиз”.\nҚайд этиш керакки, Соғлиқни сақлаш вазирлиги бугун, 25 март ҳолатига умумий беморлар сони 56 нафар экани, улардан 4 нафари оғир аҳволдалиги, аммо ўта оғир аҳволда эмаслигини билдирганди. Аммо бу тушунчалар ўзаро фарқли.\n28 Сентябрь 10:15 50012\n27 Сентябрь 21:41 44022\n28 Сентябрь 15:22 23699\n28 Сентябрь 09:43 22426\n28 Сентябрь 09:27 22349


Ҳафта саволи: Сиз кира қилганмисиз?\nЎзбекистон ҳукуматининг “Линиядаги таксилар фаолиятини тартибга солиш чора-тадбирлари тўғрисида” 2011 йил 18 майда қабул қилган қарори 1 январдан кучга кирди.\nМазкур қарорга мувофиқ бутун Ўзбекистон бўйлаб таксилар сариқ рангга, Тошкентда эса қаймоқ рангига бўялиши лозим. Уларнинг томига зарғалдоқ рангда TAXI ёзуви туширилган фонар ўрнатилиши, олдинги эшикда эса шашка ва Т ҳарфи акс этиши лозим.\nҲукумат қарори талабини бажармаган таксичилар энг кам иш ҳақининг 20 дан 100 баробари (480-2400 АҚШ доллари) миқдорида жаримага тортилади. Бу ҳолат иккинчи марта такрорланса, киракашнинг автомобили мусодара қилинади.\nШу боис таксичилик қилиб пул топаётган аксар фуқаролар тирикчилик янада оғирлашиши мумкинлигидан хавотирда.\nҲафта саволи рукнининг бугунги сонида респондентларга “Кракашлик қилганмисиз?” деган савол билан мурожаат қилдик.\nАбдулазиз, фарғоналик тадбиркор:\n- Ҳа, кракашлик қилиб кўрганман. Кўпмас, тахминан 2 ой. Ҳаракат қилиб кўрганман. Бошламоқчи бўлганман, лекин қийинроқ экан. Энди ҳар битта ишнинг ўз қийинчилиги бор. Таксида ишлаш мен учун эмас экан. Ишлаб кўрмоқчи бўлганимда ҳеч қанақа документ қилмаганман таксига. Лицензия бўлмаса, солиқчилар солиқ сўрайди, лицензия сўрайди, линияга қўймайди. Таксист бўлиб ишласангиз бўлади, дейишди. Чиқиб кўрдим. Қиммат олсангиз, одамлар норози бўлади. Йўлкира қимматлиги одамларга оғирлик қилади. Ҳамма ҳам юра олмайди таксида. Менга ëқмади кейин тўхтатдим.\nАзимжон, жиззахлик автомобил устаси:\n- Ҳа, кракашлик қилганман. Жиззах-Тошкент ўртаси қатнаганман. 9 йиллар бўлиб қолди. Энди у пайтларда тинч эдику. Энди бир-иккитаси пулини бермай, угрожат қилганини эшитиб турамиз. Ҳозир энди камайиб қолди. 10 кунми чиқдим, менга тўғри келмади. Кейин яна ўзимнинг ишимни қилавердим. Ўзимнинг машинамда бир кўрдимда. Киракашлик қила олмадим. Сабр қилиб кутиш керак, клиент йиғиш керак. Ҳар хил одам бор. Биров машинанинг ичидан туфлайди, биров сигарет чекади, шунақалари ëқмади менга. Кейин тинчгина ўзимнинг ишимни қилдим. У пайтда документ сўрамас эди. Ҳозир сариққа бўя, дейди, номер олиш керак, рациями шунақаси бўлиши керак. Облава бўлиб ëтибди бизнинг кўчада ҳам.\nРуҳиддин Комилов, адвокат:\n- Йўқ, йўқ, мен шофëр эмасман. Кира қилмаганман. Машинам йўқ. Машина бўлганда кира қилармидингиз деган саволга келсак, билмадим, йўқ нарсага жавоб бериш қийин. Авваламбор кира қилишга муҳтож қилмасин ҳеч кимни. Ҳамма ўзининг касби орқасидан бола-чақасини боқсин. Шунинг тарафдориман. Йўлда тўхтатса, олиб кетиш тўғри нарса. Чунки бекор ҳам кетади. Ўша бензин, ўша харажат. Одам олгани билан бензин камайиб ëки кўпайиб қолмайдику. Табиий нарсада бу. Йўловчи танлайди кимнинг машинасига минишни. Пулни берадига одам танлайди. Хоҳласа кўтаради қўлини, хоҳламаса кўтармайди, хоҳласа бошини қашиб қўя қолади.\nСодиқжон, қашқадарëлик қурилиш муҳандиси:\n- Йўқ, киракашлик қилмаганман. Машинам йўқ. Машинам бўлганда энди вазиятга қарардим. Ҳаражатни қоплайдиган бўлса, қанақа машина бўлишига қараб. Энди киракашликнинг ўзига яраша масъулияти ҳам бор. Қоплаган вақтда шофëр ишини қилиб юраверади, қопламаганда аччиқланиб юришади. Унчалик қизиқмайман. Менинг характеримга тўғри келмайди. Одамлар билан муомала қилишга асабим дош бермайди. Биров яхши муомала қилади, биров ëмон. Ҳар хилда.\nАбдураҳмон Ташанов, ҳуқуқ ҳимоячиси:\n- Мен анчадан бери машина ҳайдайман, лекин киракашлик қилмаган эканман. Тўрт йилдан бери машинадаман. Йўл-йўлакай кимнидир савоб учун олиб кетишим мумкин танишларим бўлса. Лекин киракашлик қилмаганман. Биринчи навбатда мен ҳамма нарсани олдиндан режалаштирадиган одамман. Масалан машина фақат ўзингизга хизмат қилиши керак. Машинанинг расходи қанча, мен унинг қайси томонини қоплайман, буни аввалдан режаклаштирганим учун киракашлик менинг режамга кирмай қолган. Мен вақти кам бўлган одам бўлганлигим учун кимгадир хизмат кўрсатиш ниятида бўлмаганман. Чиройли қизлар, аëллар турган бўлса, олиб кетаман гаплашиб кетишга. Масалан узоқ сафарга чиқасиз, бошқа бўлади. Ўзингизга ëққан одамлар бўлса, ҳушëр кетиш учун, имконият даражангизни бойитиш нуқтаи назаридан олиб кетса бўлади. Мен шунақа қиламан. Шундай кўп информация берадиган йўловчилар борки, ҳамма нарса журналистлик фаолиятимга, ҳуқуқ ҳимоячилигимга қаратилган. Машина ҳам, бошқаси ҳам, ҳамма нарса. Ўша нуқтаи назардан ëндашаман. Ҳаттоки бир жойга бепул олиб бориб келишга ҳам розиман. Фақат у инфиормациянинг эвазига. Агар ижара нуқтаи назаридан қарайдиган бўлсак, мен ахборот учун ижара қиламан. Масалан менга одамлар пул ўрнига ахборот берса бўлди. Кексалар, эҳтиëжманд одамлар чиқса ҳам олиб кетаман.\nБаҳодир ака, фарғонлаик такси ҳайдовчиси:\n- Таксичи бўлиш енгилликка енгил, иш бўлганда оғир. Пул топишга келганда бирингиз икки бўлиши қийин. Анчадан бери таксистлик қиламан. 10 йил бўлса керак. Ëмон тарафи ҳар хил одам чиқади. Ичган бўлиши мумкин. Энди Худо сақласину, яхши томони ишлаб юрсангиз яхши. Энди қандай тушунтирсам бўлади. Ундан кўра келсангизчи, бир гаплашайлик. Телефондаги гапмаску бу. Просто бу иш оч қолмаслик учун холос. Бир нарса орттириб қила олмайсиз бу ишдан. Мен шунақа деб тушунаман. Мен ҳозир йўлда кетаяпман. Тўхтаганда гаплашайлик.\nАбдураҳим ака, бухоролик шифокор:\n- Йўқ кира қилмаганман. Менинг машинам йўқ. Медицина соҳасида врач бўлиб ишлаймиз. Касални алдаб қўлидан пулини олиб машина сотиб олишга қобилиятимиз йўқ. Кира қилиб юрганларга бундан кейин қийин бўлиши мумкин. Биринчи январдан бошлаб ҳукумат таксиларни сариққа бўяб, бошқа мосламалар қўйиб лицензия асосида ишлаш ҳақида қарор чиқарган. Лекин ўша қарорига ҳамма риоя қилаётгани йўқ.


МТС Москва метрополитенида интернет тезлигини оширди\n17:41 / 08.07.2015\nМТС Москва метрополитенининг Таганск ва Сокольничий йўналишларида 42 Мбит/секунд тезликдаги мобиль интернет тармоғини ўрнатди. Шунингдек, Россияда биринчи марта учинчи авлод станцияларининг ўрнатилиши ҳисобига туннелларда антенна қопламаси кенгайтирилди. Бу ҳақда компания хабарномасида айтилмоқда.\nУшбу хизматларни кўрсатиш учун компания учинчи авлод станцияларини қўлламоқда.\n“Пойтахт фойдаланувчилари ниҳоятда фаолдир – мижозларимиз томонидан Москва вилоятида қўлланадиган телефонларнинг ярмидан кўпи 3G тармоғига уланган, улар ишлатадиган интернет трафигининг ҳажми эса бир йил ичида икки баробарга ўсди. МТС тармоқни талаб кўп жойда ўстиришга ҳаракат қилмоқда”, – деди бу борада компаниянинг Москва бўйича директори Кирилл Дмитриев.


Айни кунларда “мустақил газета” деган баландпарвоз мақом билан чоп этиладиган “Ҳуррият” нашрининг илк сони чиққанига 20 йил тўлаётир.\nШу муносабат билан “Ҳуррият”да (28.12) газетанинг дастлабки йиллардаги фаолият эсга олинди. Эътиборлиси, газетанинг биринчи муҳаррири бўлган журналист Карим Баҳриевнинг номи ҳам биргина жойда қистириб ўтилди.\n“Дастлабки кунлар, йиллар” сарлавҳали мақолада газетанинг илк сонини тайёрлашда ўша пайтларда турли нашрларда ишлаётган журналистлар бел боғлаб ёрдам бергани айтилади.\n“Газета шиддат билан фаолиятга киришди – жамоатчилик чоршанбани интиқлик билан кутадиган бўлди. Чунки “Ҳуррият”да қандайдир кутилмаган мавзуда мақола чиқиши одат тусига кириб бораётган эди”, дейилади мақолада.\n“Беш йил “Ҳуррият”ни чиқарган бўлсак, “Бизни цензура ўқимайди”, деган гапимизга жуда камдан-кам одам ишонарди. Ишонгани ҳам “Йўғ-э” деб қўярди”, дейди муаллиф.\nЎша пайтда цензура йўқлигига ишонган одам камдан-кам бўлганини тушуниш мумкин. Бунинг сабабини ҳам “Ҳуррият”нинг ўзи кўрсатиб берган.\nМаълум бўлишича, мустақилликнинг илк йилларидан мамлакатда цензура бекор қилингани ҳақида гаплар ёлғон экан. Аслида 2002 йилгача Давлат матбуот қўмитаси инспекцияси ҳар бир газетани “назорат тартиби”да ўқиб берган экан.\nҲатто бу инспекция 2002 йилда президентнинг Америкага ташрифи таассуротларини мақола қилган шоир Эркин Воҳидовнинг “Юртимизда демократия тўла қарор топди, дея даъво қилсак муболаға бўлади”, деган гапларига ҳам эътироз билдиргани, фақат шоир барча масъулиятни зиммасига олгани учун улар ўзгаришсиз босилгани эсланади.\n“Шундай қилиб, Эркин Воҳидовнинг публицист сифатидаги жасорати туфайли ижодкорлар йўлидаги тўсиқ олиб ташланди”, дея хулоса қилади муаллиф.\n“Ундан кўра ҳамма масъулиятни зиммасига оладиган бундай идоранинг бўлгани яхши эди. Чунки ҳозир барча – бош муҳаррирлардан тортиб оддий журналистигача цензорга айланиб қолган. Шунинг учун бугунги газеталарнинг аҳволи абгор”, дея ёзғиради улар.\ndata-title="Цензура идораси тугатилгач Ўзбекистонда ҳамма цензорга айланди" data-description="Айни кунларда "мустақил газета" деган баландпарвоз мақом билан чоп этиладиган "Ҳуррият" нашрининг илк сони чиққанига 20 йил тўлаётир. Шу муносабат ..." data-image="https://eltuz.com/wp-content/uploads/2016/10/rasm4021.jpg" data-url="https://eltuz.com/asosiy-mavzular/198230/" data-services="facebook,odnoklassniki,twitter,telegram" data-counter="ig">


Жасурга Туркия ва Испаниядан аниқ таклифлар бор!\n30 декабрь, 2020, 07:10\nТеглар:Жасурбек Жалолиддинов | ФК Локомотив\nЁзги трансферлар мавсумида “Бунёдкор”дан Москванинг “Локомотив” клубига кўчиб ўтган 18 ёшли Жасур Жалолиддиновга турли таклифлар бўлаётгани маълум қилинди.\nРоссия премьер-лигасида легионерларга киритилган лимит туфайли “Локомотив” таркибидаги ўрнини йўқотган Жасурнинг олдида янги вариантлар пайдо бўлмоқда. Москваликлар легионеримизнинг ўйин амалиятини таъминлаш мақсадида уни “Тамбов”га ижарага берганди. Бироқ, тамбовликлар ҳам ўзбек футболчисини майдонга туширишга шошилмаяпти. Премьер-лиганинг ярми ортда қолганига қарамай, Жасур дебютини нишонлагани йўқ.\nЖалолиддиновнинг трансферида энг асосий ролни ўйнаган россиялик мутахассис Юрий Белаусь оммавий ахборот воситалари журналистлари билан суҳбатда Жасур Жалолиддиновнинг атрофидаги вазиятни очиқлади.\n- Ҳамма мана шу йигитнинг ўйинга тушишига умид билдиряпти. Жасур Ўзбекистоннинг энг истеъдодли футболчиларидан. У ёш бўлишига қарамасдан, Осиё чемпионлар лигасида ўйнаган, терма жамоада дебютини нишонлаган.\nАслида “Локомотив” аввалига уни премьер-лига қайдномасига киритиб, кейин рўйхатдан чиқариб олганини оддий қабул қилиш қийин. “Тамбов” масаласида айтишим керакки, у Ўзбекистон ёшлар терма жамоасига чақиртирилмаганида охирги ўйинларда майдонга тушган бўларди.\nЖасур кўпроқ ўйнаши керак. Энди нима бўлишини кўрамиз. Бизга уни “Локомотив”нинг биринчи йиғинига боришини айтишган эди. Кейин Жасур йиғинга чақиртирилмади. Энди якуний қарор янги йил байрамидан кейин қабул қилинади, - деди Юрий Белоус.\nБу мутахассис суҳбат давомида журналистларнинг Жасурга хориждан бўлаётган таклифлар ҳақидаги саволига қуйидагича жавоб берди.\n- Ўзбекистонлик футболчиларни Жанубий Кореяда ҳам, араб мамлакатларида ҳам мамнуният билан қабул қилишади. Биринчи навбатда, Жасурнинг Россияда ўйнаб, шу ерда ўзини кўрсатишини истаймиз. Агар унга имкон берилмаса, бу масалани “Локомотив” менежментидаги мутахассислар билан муҳокама қиламиз.\nАйни пайтда Жасур Жалолиддиновга Туркиядан ва Испаниянинг сегундасидан аниқ таклифлар бўляпти, - деди Юрий Белоус.\nЖасур Жалолиддинов ёзда “Локомотив”га кўчиб ўтганидан кейин клуб билан беш йиллик шартномага имзо чеккан эди. Хусусан, футболчимиз “Тамбов” жамоасига ижарага берилганидан кейин ҳам унинг маошини москваликлар тўлаб бормоқда.\n18 ёшли футболчимизга икки йилдан бери турли клублардан чорлов бўлмоқда. Ўтган йили Италиянинг “Беневенто” клуби сафида малака оширган Жалолиддинов ушбу клубга ўтишга яқин келганди. Бироқ, коронавирус пандемияси туфайли юзага келган карантин унинг трансферини тўхтатиб қўйди.\nЖасур журналистларга берган интервьюсида Европа футболига мослашиш учун ўзи учун энг қулай бўлган “Локомотив” вариантини танлаганини билдирган. Бироқ, Жасур ишониб қолган москвалик “темирйўлчилар” унга ўзини кўрсатиш учун имкон бергани йўқ.\nЖалолиддиновнинг агенти “трансфер сири”ни очишдан бош торди\nТЕЗКОР ХАБАР “Ўзбек Мессиси”ни Россияда алдашдими?


Ўзбекистон ва Хитой: инновацион ҳамкорликнинг янги босқичи\nТОШКЕНТ, 24 август. /«Дунё» АА/. Ўзбекистон Республикаси инновацион ривожланиш вазири Иброҳим Абдураҳмонов Хитой Халқ Республикасининг мамлакатимиздаги Фавқулодда ва мухтор элчиси Цзян Янь хоним билан онлайн музокара ўтказди, деб хабар бермоқда “Дунё” АА мухбири.\nИнновацион ривожланиш вазирлиги давлат бошқаруви ва Ўзбекистон иқтисодиётининг реал секторига инновацияларни жорий этиш бўйича ваколатли орган сифатида Хитой билан илмий-техник ҳамкорликни ривожлантириш ҳамда уни кенгайтириш бўйича фаол иш олиб бормоқда. Ўз навбатида, икки томонлама илмий-техник ҳамкорлик Ўзбекистон Республикаси Ҳукумати билан Хитой Халқ Республикаси Ҳукумати ўртасида 2019 йил 1 ноябрда фан ва техника соҳасидаги ҳамкорлик тўғрисидаги битим доирасида амалга оширилмоқда.\nХитой Фан ва технологиялар вазирлиги билан имзоланган келишувлар доирасида 2019 йил 17 сентябрда танлов эълон қилинганди. Унга 61 лойиҳа қабул қилиниб, шундан 55 таси техник экспертизадан ўтди. Ўзбекистон ва Хитой томонидан маъқулланган 20 та энг яхши лойиҳа умумий қиймати 20 миллиард сўмга молиялаштирилади.\n2019 йил 1 ноябрда имзоланган Фан ва технологиялар соҳасидаги ҳамкорлик тўғрисидаги битимга мувофиқ, Инновацион ривожланиш вазирлиги ушбу битимни амалга ошириш учун дастур лойиҳасини ишлаб чиқди. У хитойлик шериклар билан фан, энергетика, биотехнология, қишлоқ хўжалиги, тиббиёт ва бошқа соҳаларда ҳамкорликни ривожлантиришга қаратилган 11 йўналишни ўз ичига олади. Инновацион ривожланиш вазири бошчилигидаги Ўзбекистон делегациясининг ташрифи 2020 йилнинг биринчи чорагида режалаштирилган эди. Эпидемиологик вазиятни ҳисобга олиб, ушбу ташрифни ташкил этиш масаласи номаълум муддатга қолдирилди, аммо элчи карантин чекловлари олиб ташланиши билан, Хитой томони дарҳол Ўзбекистон делегациясини қабул қилишга тайёрлигини таъкидлади.\nМузокараларда, шунингдек, Инновацион ривожланиш вазирлиги ҳузуридаги Илғор технологиялар марказининг директори Шаҳло Турдикулова иштирок этди. У ўзбекистонлик олимлар томонидан коронавирус инфекциясини аниқлаш учун ишлаб чиқилган ва ушбу марказнинг ишлаб чиқариш участкасида чиқарилиши йўлга қўйилган коронавирус инфекциясини аниқлайдиган тест-тизими ҳақида гапирди. Коронавирус инфекциясига қарши вакцинани ишлаб чиқишда хитойлик ва ўзбекистонлик олимларнинг ҳамкорлик қилиш имкониятлари муҳокама қилинди. Ш.Турдикулова шунингдек, жорий йилнинг июнь ойида ИТМ ва Хитой Фанлар академиясининг Шинжон физика ва кимёвий технология институти ўртасида "Биотехнология ва янги материаллар" ўзбек-хитой қўшма лабораториясини ташкил этиш тўғрисида ўзаро англашув меморандуми имзоланганини айтиб ўтди.\nИ.Абдураҳмонов, шунингдек, Хитой ва Ўзбекистон ўртасида инновацион технопарклар соҳасида ҳамкорлик кенгайиб бораётганини таъкидлади. Шу ўринда, Навоий вилоятида дори-дармонларни синтез қилиш бўйича Ўзбекистон-Хитой тиббий технопаркини яратиш бўйича инвестиция лойиҳасини амалга ошириш ишларини тезлаштиришга келишиб олинди.\nЦзян Янь хоним, ўз навбатида, фан ва технологиялар соҳасидаги ҳамкорлик тўғрисидаги Битимни амалга ошириш доирасида ҳар томонлама ёрдам кўрсатишга тайёрлигини маълум қилди.\nДавлатимиз раҳбарининг хусусий тадбиркор...\nАввал хабар берганимиздек, амалга оширилаётган ижтимоий-иқтисодий ўзгаришлар ва бунёдкорл...


Туркманистонда Ободон портлашларига алоқадор деб кўрилган инсонлар озодликдан маҳрум этилган - BBC O'zbek\nТуркманистонда Ободон портлашларига алоқадор деб кўрилган инсонлар озодликдан маҳрум этилган\nМуҳожиротдаги Туркман мухолифати фаоллари хабар қилишларича, бундан бир ой илгари пойтахт Ашхободга яқин Ободон шаҳарчасида рўй берган портлашларга айбдор, деб кўрилиб 40 қа яқин инсон озодликдан маҳрум этилган.\nБулар Ободондаги қурол-яроғ омбори жойлашган ҳарбий қисм бошлиғи, унинг ўринбосарлари ва бошқа ҳарбийлардир.\nМаҳкамага тортилганлар 10 йилдан 25 йилгача бўлган қамоқ жазоларига ҳукм этилганлари ҳақида хабарлар олинмоқда.\nМаҳкама 4 августда бошланган, бу ҳақда Туркман мухолифати ҳамда инсон ҳуқуқлари фаолларини бирлаштирган "Туркман Ташаббус гуруҳи" хабар тарқатган.\nГуруҳ фаоллари Ободондаги портлашларга алоқадорлик айбловлари билан маҳкама қаерда, қандай маҳкамада бўлиб ўтгани, айбдорларга қанақа бандлар қўйилгани номаълум эканини айтишади.\nТуркманистон Марказий Осиёнинг ёпиқ жамиятларидан бири ҳисобланади, жамият ҳаётига тааллуқли кўплаб янгиликлар ташқарига чиқарилмаслиги лозим, деб кўрилади.\nШу бугунгача Туркманистон расмийлари Ободондаги портлашлар юзасидан маҳкама бўлиб ўтгани ҳақида хабар тарқатганлари йўқ.\n"Хроника Туркменистана" Интернет саҳифаси ўзининг мамлакат ичкарисидаги ишончли манбаларига таянган ҳолда маҳкама тафсилотларини хабар берган.\nТуркманистондаги манбаларга кўра, маҳкамага тортилганлар асосан Ободон шаҳридаги қурол-яроғ омбори жойлашган ҳарбий қисм бошлиғи, унинг ўринбосарлари ва бошқа ҳарбийлардир.\nТуркманистондаги манбалар 4 августда бошланган маҳкама аллақачон ниҳоясига етказилганини, айбланувчилардан етти нафарига 25 йил, 20 йиллик қамоқ жазолари тайинланганини айтади.\nҚолган 30 тача ҳарбийга 10 йил ёки ундан кўп йиллик қамоқ жазолари белгиланган.\nОбодондаги портлашлар ҳақидаги хабарлар Россия оммавий ахборот воситаларида кенг тарқатилди, Интернетда портлашлар ва улардан кейинги вазият ҳақида ҳикоя қилувчи видео ҳамда фототасвирлар эълон қилинди.\nБундан норози бўлган Туркман расмийлари портлашлардан кейин Ободон шаҳри атрофини ўраб олдилар, портлашлар оқибатлари тезда бартараф этилиб, аҳолига зарур ёрдамлар етказилгани ҳақида гапирилди.\nТуркман расмийларига кўра, портлашларга жуда ҳам иссиқ ҳаво сабаб бўлган, пиротехника омборидаги мушаклар портлаб, қурол-яроғ омборига ҳам ўтган, шундан кейин рўй берган портлашларда 2 ҳарбий ва 13 тинч фуқаро ҳалок бўлган.\nБироқ Туркман фаоллари Ободонда камида 200 инсон портлашлар қурбони бўлгани ҳақида маълумотга эга бўлганларини айтишган.\nБугунги кунгача ҳам ҳар томонга сочилиб кетган снарядлар ёки снарядлар қолдиқлари йиғиб олинмагани ҳақида айтилмоқда.\nАвгуст ойида ҳам ўша портламай қолган снарядлар портлаши оқибатида инсонлар ҳалок бўлгани ҳақида хабарлар тарқалган.


Британиянинг яна бир нуфузли университети билан ҳамкорлик ўрнатилмоқда\n19:21 / 12.09.2017\nФото: The Student Room\n2017 йилнинг 11 сентябрь куни Ташқи ишлар вазирлигида мамлакатга ташриф буюрган Лестер Университетининг проректори Сара Диксон бошчилигидаги делегация қабул қилинди.\nБуюк Британиянинг етакчи университетларидан бири ҳисобланган Лестер Университетининг Ўзбекистон таълим муассасалари билан Ўзбекистон-Буюк Британия муносабатларини мустаҳкамлаш доирасида ҳамкорликнинг истиқболли йўналишлари юзасидан батафсил суҳбат бўлиб ўтди.\nСара Диксон 2017 йил 3 май куни Жаҳон иқтисодиёти ва дипломатия университети билан имзоланган ЖИДУ қошида Лестер Халқаро тадқиқотлар олий мактабини яратиш ҳақидаги ҳамкорлик Меморандуми ҳақида сўзлаб берди. Ушбу ҳужжатда турли соҳаларда биргаликда илмий тадқиқотлар олиб бориш кўзда тутилган.\nУчрашув чоғида икки мамлакат олий ўқув юртлари ўртасидаги алоқаларни янада ривожлантиришда, жумладан Лестер Университети билан Ўзбекистоннинг бошқа университетлари ўртасида алоқаларни кенгайтиришга томонларда қизиқиш мавжудлиги тасдиқланди.\nБритания бош вазири Тереза Мэй шаҳзода Гаррининг никоҳ тўйига таклиф қилинмади\n23:48 / 10.04.2018


"Актёр сиймоси" китоби, Баходир Абдувалиев\nЎзимиз билган, таниган кишилар ҳақида, айниқса, улар машҳур кишилар бўлса, гапиргимиз, ёзгимиз, хотираларимизни атрофдагилар билан бўлишгимиз келади. Бу табиий ҳол, аммо хотираларини китоб ҳолида нашр эттиришга ҳамма ҳам журъат этавермайди. Ижодкор бўлмаса-да, қўлига қалам олиб, бир инсоннинг умр йўлига холис назар билан баҳо бериб, ҳаёти ва фаолияти ёш авлод учун маълум маънода мактаб бўлишига ҳисса қўшаётган қаламкаш Баҳодир Абдувалиевнинг уринишлари таҳсинга лойиқ.\nКитоб Ўзбекистон халқ артисти Ҳусан Шариповнинг болалиги, ўсмирлиги, талабалиги, дастлабки ва ҳозирга қадар олиб бораётган меҳнат фаолияти ҳақида атрофлича маълумот беради.\nКенг китобхонлар оммасига мўлжалланган мазкур асар ўқувчиларга нафақат Ҳусан Шарипов ҳаётидан, балки бир актёр фаолияти, қисмати ва фидойилигидан ҳикоя қилади.


САҲНАДА – КЕЛАЖАГИМИЗ ПОСБОНЛАРИ\nИчки ишлар вазирлиги таълим муассасаларида уюштирилаётган турли кўрик-танловлар, спорт мусобақалари ва бошқа тадбирлар курсантларнинг бўш вақтларини мазмунли ўтказишга хизмат қилишдан ташқари, уларни ўқишга, изланишга ундайди.\n≡Хабарлар ✔ 455  12:22, 22.01.2018\nЖИЗЗАХДА «ТАРҒИБОТ АВТОМАШИНАСИ»\nБугун юртимизда турли автотранспорт воситалари ишлаб чиқарилиб, уларнинг сони кун сайин ортиб бормоқда.\n≡Хабарлар ✔ 410  12:21, 22.01.2018\nЮКСАК МАРРАЛАРНИ КЎЗЛАГАН РУСЛАН\nВатанимизда ёш авлоднинг камол топишига берилаётган эътибор, уларга яратилган имкониятларни сайёрамизнинг айрим ҳудудларида фақат орзу қилиш мумкин холос. Бугунги қаҳрамонимиз Руслан Ваҳобов ҳам жаннатмонанд юрт бағрида улғайиб, юксак марраларни кўзлаётган ёшларимиздан.\n≡Спорт ✔ 410  12:20, 22.01.2018\n≡Детектив ✔ 442  12:19, 22.01.2018\n≡Қидирилмоқда ✔ 492  12:17, 22.01.2018\nболакайнинг ҳаётини асраб қолишди\nТақвим бўйича яна бир йил тарихга айланиб улгурди. Ҳар бир соҳада бўлгани каби ички ишлар органлари фаолиятида ҳам якунига етган йил сарҳисоби қилинади. Ўтган йилда нималар бўлди, қай марралар забт этилди-ю, қайси мақсадлар келгуси режаларга айланди? Бу саволларга рақамлар ва таҳлиллар жавоб беради.\n≡Хизматларда ✔ 479  12:11, 22.01.2018\nХАТО ҚИЛГАННИ КЕЧИРИШ\nБир киши кекса донишманднинг ҳузурига бориб:\n– Одамлар қачон бир-бирларига меҳр-оқибатли бўлишади? – деб сўрабди.\n≡Мулоҳаза ✔ 532  12:10, 22.01.2018\nКоррупция деганда кўпчилик фақатгина пора олиш ва пора бериш билан боғлиқ жиноятларни тушунади. Аслида бу тушунча жамиятдаги жуда кўплаб ижтимоий-ахлоқий меъёрларнинг бузилишига сабаб бўладиган жиноятларни қамраб олади.\n≡Мулоҳаза ✔ 546  12:09, 22.01.2018\nАЖАБ САОДАТ ЭРУР...\nҲадиси шарифда дунёдан ўтиб кетганларнинг яхши сифатларини ёд этиб туринглар, дейилган. Шу маънода айтиш жоизки, бутун умрини ички ишлар органлари хизматига, юртда тинчлик ва осойишталикни сақлаш учун сарф этган фидойи ҳамюртларимизни эслаб, уларнинг ёшларимиз учун ибратли фазилатларини ҳикоя қилиб бериш фарздир.\n≡Хотира ✔ 465  12:06, 22.01.2018\nБАХТЛИ УМР СОҲИБИ\nҲар бир инсон ҳаётда доим нимагадир интилади, ҳаракат қилади. Кимлардир мансаб-мартаба ортидан қувади, кимларнингдир қувончи, интилиши пул, мол-дунё, ўткинчи ҳою ҳаваслар бўлади. Аммо шундайлар ҳам борки, уларнинг ҳаётдаги мақсади одамлар кўнглини олиш, оғирини енгил қилиш.\n≡Фахрийлар — фахримиз ✔ 515  12:05, 22.01.2018\nЭЪТИБОРСИЗЛИК – БАРЧА ИЛЛАТЛАРНИНГ ДОЯСИ\nёхуд профилактик тадбирлар самарадорлиги қай даражада таъминланмоқда?\nҲуқуқбузарликлар профилактикаси куни тадбирлари ўтказила бошланганига ҳадемай бир йил бўлади. Ўтган вақт мобайнида мазкур тадбир ўзининг нечоғлик самарали эканини кўрсатди.\n≡Пайшанба — Ҳуқуқбузарликлар профилактикаси куни ✔ 570  12:03, 22.01.2018\n≡Қилмиш — қидирмиш ✔ 532  12:01, 22.01.2018\nТАРҒИБОТ-ТАШВИҚОТ ИШЛАРИ КУЧАЙТИРИЛМОҚДА\nЯрим тунда Жондор тумани Оғар қишлоғидаги хонадонлардан бирида ёнғин чиқди. Олов бир зумда хонадоннинг том қисмини эгаллаб олди. Хонадон соҳибаси уйғониб, фарзандларини кўчага олиб чиқди. Сўнг ён қўшнисидан ёнғин ўчириш хизматига қўнғироқ қилишни илтимос қилди.\n≡Чоршанба — Ёнғинлар профилактикаси куни ✔ 509  11:59, 22.01.2018\nпрофилактика инспекторлари иштирок этди\nХонқа ва Янгиариқ туманлари ИИБ ички ишлар органлари таянч пунктлари профилактика инспекторлари иштирокида маҳорат дарси ўтказилди.\n≡Хабарлар ✔ 446  11:57, 22.01.2018\nШОДИЁНА МУНОСИБ НИШОНЛАНДИ\nЎзбекистон Республикаси Қуролли Кучлари ташкил этилганининг 26 йиллиги ва Ватан ҳимоячилари куни муносабати билан мамлакатимизнинг барча ҳудудларида, ҳарбий қисмларда байрам тадбирлари бўлиб ўтди\n≡Хабарлар ✔ 553  11:57, 22.01.2018\n20 январ, Шанба 2019 2018 2017


13 апрел 2021, Тошкент вақти: 06:25\nРоссия дунёнинг бошқа мамлакатлари сингари коронавирус\nтарқалишага қарши курашаётган пайтда фаоллар ушбу мамлакат қамоқхоналари ва тергов изоляторларида ушлаб турилган 875 минг киши ҳамда ўша муассасаларда ишлаётган юз минглаб кишилар ҳаёти хавф остида қолиши мумкинлигидан огоҳлантирмоқда.\nФевралда Иринанинг Новосибирск вилоятида қамоқ муддатини ўтаётган ўғли оғир касалликка чалиниб қолди.\nТинмай йўталаётгани ва тана ҳарорати тушмаётганига қарамай, бир неча кун шифокор қабулига кира олмади.\nҚабулга кирганидан сўнг қамоқхонадаги дорихона бўшаб қолган эди, шифокор эса ҳеч нарса бера олмади.\n‒ Унга дори топиб бериш учун тинмай елиб-югурдим, ‒ деди у “Озодлик” радиосига.\nИсми очиқланишини истамагани учун уни Ирина деб атадик.\n‒ У жума куни оғриб қолди. Ниҳоят, чоршанба куни шифокор қабулига кирди. Шифокор рецепт ёзиб берди. Мен дориларни олиб келдим, лекин шифокорга қўнғироқ қилиб, ўғлимга нима бўлганини суриштирганимдан сўнг орадан бир неча кун ўтиб, у ўша дориларни олди.\nАйни пайтда Россия дунёнинг бошқа мамлакатлари сингари коронавирус\nтарқалишига қарши курашаётган пайтда фаоллар ушбу мамлакат қамоқхоналари ва тергов изоляторларида ушлаб турилган 875 минг киши ҳамда ўша муассасаларда ишлаётган юз минглаб кишилар ҳаёти хавф остида қолиши мумкинлигидан огоҳлантирмоқда.\nИрина фикрича, ўғли унга коронавирус тарқала бошлагандан сўнг ҳам ўзи сақлаб турилган қамоқхонада ҳеч нарса ўзгармаганини, фақат жамоат жойлар дезинфекция қилиниб, маҳбуслар яшайдиган баракларга тегилмаганини айтган.\nБунақа ҳолат бошқа минтақалардаги қамоқхоналарда ҳам кузатилаётгани ҳақида хабарлар олинмоқда.\nГарчи Россияда кейинги йилларда маҳбуслар сони анча қисқарган бўлса-да, аксарият муассасалар одамга тўлиб кетган. Улар орасида сил, сарғайма ва ОИВ инфекцияси сингари сурункали касалликлар билан оғриётганлар кўп.\n1000 – 1500 маҳбус сақланаётган қамоқхонада фақат 1 нафар шифокор бор.\nМутахассисларга кўра, қамоқхоналардаги эпидемиологик вазият жуда оғир.\nУ ерда вирусни ё ҳеч ким юқтирмаслиги мумкин ёки бир одамга юқса, ундан ҳамма юқтириб олади.\nЯна бир муаммо барча маҳбусларнинг ошхонада бир вақтда овқатланишидир.\nБу – вирус тарқалиши учун жуда қулай шароит.\n18 апрель ҳолатига кўра, Россияда 36 мингдан ортиқ коронавирус юқтирганлик ва 232 та ўлим ҳолати расман қайд этилди.\n31 мартда бош вазир Михаил Мишустин Федерал жазони ижро этиш хизматини (ФСИН) коронавирус тестлари, зарур тиббий жиҳозлар ва шахсий ҳимоя воситалари билан таъминлашга буйруқ берган эди.\nФСИН барча зарур чоралар кўрилгани, қамоқхоналарда дори-дармон, тиббий жиҳозлар ва шахсий ҳимоя воситалари захираси яратилгани ҳамда барча қамоқхоналарда “санитария” куни ўтказилгани ҳақида ҳисобот берди.\nБироқ 1 апрелда фаоллар Москвадаги “Матросская тишина” тергов\nизоляторидаги кўплаб маҳбусларда юқори тана ҳарорати ва зотилжамникига ўхшаш аломатлари аниқлангани ҳақида хабар тарқатди.\nУ ердаги вазият “фалокатга ўхшашлиги” айтилмоқда.\nРязань вилоятидаги Рязань шаҳрининг собиқ мэри Валерий Рюмин ва Киров вилояти собиқ мэри Никита Белих қамоқ муддатини ўтаётган ИК-5\nқамоқхонасида унинг Баринов деган ходимларидан бири меҳнат таътили\nвақтида Таиландда дам олиб келиб, 17-30 март кунлари ўша ерда навбатчилик қилгани ҳақида хабарлар тарқалди.\nОлдинроқ унинг коронавирус юқтиргани тасдиқланган эди. Оқибатда 16 маҳбус гриппникига ўхшаш белгилар билан\nГап-сўз кўпайиб кетгач, қамоқхона маъмурияти бир ходимининг вирус\nюқтирганини тан олишга мажбур бўлди.\nЖорий ой бошида Москвадаги “Ҳелсинки гуруҳи” COVID-19 эпидемияси\nРоссия қамоқхоналарида тарқалиши муқаррар эканини ҳисобга олиб, тез ва кенг қамровли амнистия эълон қилиш учун онлайн имзо йиғишни бошлаган эди.\nДунёнинг кўпгина мамлакатлари, жумладан, Буюк Британия, Эрон, Ҳиндистон, Германия ва Канадада имнистия эълон қилинди ёки ҳали судланмаган, аммо тергов изоляторида ушлаб турилган кишилар коронавирус сабаб гаров эвазига озод этилди.\nЛекин Россия қамоқхоналари мутасаддилари COVID-19 билан боғлиқ вазиятни қаттиққўллик билан назорат қилиб турибди ва мустақил кузатувчиларнинг у ерларга кузатув мақсадида киришига рухсат бермаяпти.


«Боламни черковга бераман» мақоласи юзасидан Дин ишлари бўйича қўмитага мурожаат | Azon.uz - Ахборот-таҳлилий портал\n«Боламни черковга бераман» мақоласи юзасидан Дин ишлари бўйича қўмитага мурожаат\n6319 11:32 16.06.2021\nХабарингиз бор, Azon.uz сайтида «Боламни черковга бераман» сарлавҳали мақола чоп этилганди. Ушбу мақола ижтимоий тармоқларда кенг муҳокама ва мунозараларга сабаб бўлди. Ҳатто муаллифни муртадликда, ҳидоятда озганликда айблаганлар ҳам топилди. Шукрки, халқимиз орасида мулоҳазали, мушоҳадали, фикру тафаккури кенг кишилар кўп. Уларнинг аксарияти мақола орқасидан ўртага чиққан баъзи саволларга жавоб топиш ниятида кўп мунозара қилишяпти. Яъни «Нега черков қошидаги семинарияда ўқувчилар 6 ёшдан бошлаб қабул қилинадию Ислом динини ўрганиш учун 18 ёшгача кутиш керак? Ахир ҳамма тенг ҳуқуқли, ҳамманинг ҳам ўз динини ўрганиш учун ҳақи борку?!»\nДарҳақиқат, ўринли савол... Айни шу мақола юзасидан Дин ишлари бўйича қўмитага расмий хат билан мурожаат қилдик.\nҲурматли Дилшод Мухитдинович!\nЖорий йилнинг 7 июнь куни Azon.uz сайтида «Боламни черковга бераман» сарлавҳали мақола чоп этилди. Унда Azon.uz мухбирининг Тошкент шаҳри марказида жойлашган православ черкови қошидаги диний мактаб (семинария) фаолияти ҳақида журналистик суриштируви баён этилган.\nУшбу мақола юзасидан Дин ишлари бўйича қўмитадан муносабат кутиб қоламиз.\n(мақола матни илова қилинади)\nЭслатиб ўтамиз, жорий йилнинг 04 июнь куни «Устоз Мубашшир Аҳмад диний таълим бўйича муфтийга мурожаат қилди» сарлавҳали мақола чоп этилган. Унда жумладан шундай дейилади:\n«Ёшларга диний билим бериш масаласида бир қатор ривожланган давлатлардаги ҳолат, диний таълим борасидаги уларнинг тажрибаларини ўргандик ва бу ҳақда Аzon.uz сайтида бир қатор мақолалар бердик. Унга кўра ривожланган давлатларда нафақат бошланғич синфдан, балки мактабгача таълим муассасаларида ҳам диний таълимга рухсат берилган», — дейилади мурожаатда.\nМазкур мурожаат юзасидан жавоб келиши билан, иншааллоҳ, уни ҳам сайтимизда эълон қиламиз.\nчерков Дин ишлари бўйича қўмита мурожаат Махсус\n4034 20:25 19.11.2021\n839 09:30 15.11.2021


Эроннинг ядровий қуроллар ишлаб чиқариш даражасидаги уранга эга эканлиги масаласи\n01 март 2021, Тошкент вақти: 14:52\nА. Аррал Венада жойлашган Атом энергияси бўйича халқаро агентлик мутахассисилари Теҳрон жанубидаги Натанз ядровий иншоотидан ядровий қурол ишлаб чиқариш даражасида бўлган уран изи топилганини маълум қилди.\nМазкур топилма эса¸ айрим манбаларнинг айтишича¸ БМТ ядровий қуролларни назорат этувчи гуруҳининг 10 бетдан иборат ҳисоботидан ўрин олган.\nТеҳроннинг Атом энергияси бўйича халқаро агентликдаги вакили Али Акбар Солиҳийнинг айтишича¸ Эроннинг ядровий дастури фақат тинч мақсадларга қаратилган.\nБироқ¸ Эронни махфий ядровий қуроллар дастури устида иш олиб бораëтликда айблаëтган давлат дипломатлари Атом энергияси бўйича халқаро агентлик вакиллари ўйлаганидан кўра Эроннинг ядровий қуроллар яратишга анча яқинлашиб қолганидан баҳс этилмоқда.\nАтом энергияси бўйича халқаро агентлик матбуот вакили Мелисса Флеминг Теҳроннинг ядровий қурол яратишга имкон берувчи бойитилган уранга эга эмаслиги тўғрисидаги баëноти қўшимча текширувни талаб қилишини таъкидлайди.\n"Юқори даражада бойитилган уран ядровий қурол яратиш учун ишлатилади. Уни тадқиқот ишларидан ташқари бошқа бирор фуқаровий мақсадларда ишлатишга асос йўқ. Бойитилган уран ядровий реакторлар ишлаши учун ниҳоятда зарур"¸ - дейди Мелисса Флеминг.\nАтом энергияси бўйича халқаро агентлик ҳисоботи аъзоларга тарқатилди ва мазку масала 8 сентябрга белгиланган бошқарув кенгаши йиғинида муҳокама қилинади.\nФлемингга кўра¸ аксарият давлатлар Эрондан бойитилган уран топилгани хусусида кескин қарашга эгалар. У шунингдек¸ Агентлик бошлиғи Муҳаммад АлБарадeй феврал ойида Эронга ташриф буюрганида мамлакат ядровий дастури қандай тезлик билан ривожланганлигидан ҳайратга тушганини ҳам қайд этади.\n"Ўтган йилнинг шу пайтида¸ амалда дунë Эрон ядровий дастури ҳақида ҳеч нарса билмас эди. Албатта¸ тахмин ва гумонлар жуда кўп эди. Топилган янгилик Эронда уранни бойитиш бўйича ниҳоятда такомиллашган лойиҳанинг борлиги бўлди. Февралда анашу лойиҳа жойини бориб кўрган АлБарадей иншоотнинг қанчалар мукаммалашганини кўриб ҳайратда қолган эди"¸ - деб баëн этади агентлик матбуот вакили.\nФлемингга кўра¸ агентликнинг янги ҳисоботи ҳақиқатни акс эттирувчи далилларга асосланган.\nАҚШ Давлат департаменти матбуот вакили Филип Рикер Атом энергияси бўйича халқаро агентликнинг янги ҳисоботига шарҳ беришни истамади.Аммо Рекер Эрон тезликда Атом энергияси бўйича халқаро агентлик билан қўшимча протоколни ижро этиш юзасидан ҳамкорлик бошлаши¸ хусусан кенг кўламли халқаро текширувларга рухсат бериши лозимлигини таъкидлади. Европа иттифоқи ҳам Теҳрон ҳукумати олдига айни шу талабни қўйди.


Яқинда Канадада муҳожиротда яшаётган ҳамюртимиз Исмат Хушевнинг чойхоначиликни бошлаганини эшитиб жуда хурсанд бўлдим.\nХурсандлигим шундаки, эллик йилдан буён ҳали у баланд лавозимлиларга , ҳали бу мансабдорларга қуллуқ қилиб, садоқат билан югурдаклик қилишни бахт, деб билган Исмат умрининг охиригача адашиб юравермай, ваниҳоят ўзига мос ва ўзига хос касбнинг бошини тутибди.\nУнинг бир пайтлар “Озодлик” радиосига интервью бера туриб, Ўзбекистоннинг собиқ ички ишлар вазири Зокир Алматовни диктаторнинг қатағони бошида турганига қарамай “ажойиб инсон” дея улуғлаганини эшитгандим.\nЎшанда уни чойхоначилик қилса бўларкан, деб қўйгандим. Фаришталар омин деган эканми ўшанда ё йўқ билмадиму, бугун Исмат чойхоначи бўлиб, эшик ёнида тавозе билан одамларни кутиб олди деган хабарни эшитдим.\nКимни бўлмасин, ажойиб инсон, улуғ инсон , дея тавозе қилаверадиган, ким нима деса лаббай, деб турадиган одам елкасига рўмолча ташлаб, бир қўли ҳамиша кўксида , қадди доим букилиб турадиган , ким чақирса – чақирмаса югуриб бориб, “бизга хизмат борми”, деб сўраб турадиган оёқ-қўли чаққон югурдак кишилар чойхоначи бўлса ўз касбини уддалашига шубҳа йўқ. Исмат ана шунақа ажабтовур тавсифли инсон. Шунинг учун ҳам қайсидир бир маҳал кўнглимдан ўтган ўйни у уққандай чойхоначиликни касб қилгани зап иш бўлибди.\nЧойхоначилик халқимиз энг ардоқлаган касблардан биттаси. Маълумки, чойхонага кирган ҳар бир одам камида бир чойнак чой, бир чақмоқ қанд, битта нон сўрайди. Кимдир чойнинг ҳаммасини ичади ё йўқ, қандни ҳам кимдир чойига солади ё йўқ, нонни эса ҳаммасини еб юбора олмайди. Қараб турибсизки, бола-чақалар қолган- қутган бурда бўлса ҳам нонга зориқмайди. Оғзи ҳам оз бўлсада ширинликка тегиб туради. Бундан ташқари ўзбек халқи ҳотамтой халқ , чойхонадан чиқишдан аввал тураётиб, пул тўламай кетди демасин деган хотирда чойхоначига эшиттириб, жиринглатиб нон келтирилган патнисга беш-ўн тийин ортиқча чақа ҳам ташлаб кетади. Бунинг оти чойчақа дейилади. Тома -тома кўл бўлур деганларидек қараб турибсизки, оз фурсат ичида Исмат ҳам кексайган чоғи бироз солқи қорин қўйиб олади. Югуришга ярамай қолган кезлари болалари касбини уддалашверади. Буни узоқни кўра била оладиган тадбиркор деса бўлади.\nБулар киноя эмас. Ҳар ким ўз ишини топсагина бахтли бўлади. Қойил Исматжон оғайни, бахтингизни топибсиз, энди элимизга, унинг номини ёйишга хизмат қилиш учун ҳақиқатдан ҳам бел боғлабсиз! Мана буни йигитчилик деса бўлади! Чин кўнгилдан қутлайман!\nСамимий саломлар билан ватандошингиз Ризо Обид.\n« Ҳамдардлик Поздравляю с Праздником Весны! »\nMumin, on 03/08/2011 at 4:54 am said:\nAssalamu alaykum juda yaxshi maqola bu’libdi\nAkhmad hoji Khorazmiy, on 03/11/2011 at 1:39 am said:\nРизо Обиднинг Исмат Хушев хақидаги самимий маколасини укиб, бунинг устига бу маколанинг “Туронзамин”да нашр қилинганини куриб кувондим, тугриси. Улуглар тил топишса биз учун байрам.\nҚани эди, шундай кечиримли ва бағрикенглик бошқа улуғларгада юқса.\nНоумид шайтон шундай бўлишига умид қиламиз.\nzulfiqor majidov, on 03/11/2011 at 10:36 am said:\nШу уринда, тарихий бир воеа ёдга келади. Бир замон, хазрат Навоий шу мисраларни ёзган эканлар.\n“Тавозе пеша кил, хар кимни курсанг, беди мажнундек.-Камишни курмадингми, – бош кутрди, буйро булди.”\nЯъни, кимни учртсанг,мажнунтолдек эгилиб таъзим килавр, Камш бшини кутариб баландга карб усган эдi уни уриб олиб буйро килиб оёк остига ташладилар.\nБу сатрлар, Навоийга устоз саналмиш,\nАбдурахмон Жомийга етиб келганда, шу жавобни ёзгн эканлар:\n“Тавозе дар гардандарозон накуст,-Гадо гар тавозе кунад, кори уст.”\nмаъноси:-Таъзим килавериш , магрур кишилрга ярашмайди, Гадо таъзим килиб юравесин, чунки бундай килмок уни касби.